open-index/open-wikipedia-markdown huggingface dataset:
পাপৰি বসু

**পাপৰি বসু** (বাংলা: পাপড়ি বসু) এগৰাকী বাংলাদেশী স্বাধীনতা সংগ্ৰামী, শিক্ষয়িত্ৰী, সমাজকৰ্মী আৰু নাৰী অধিকাৰ কৰ্মী। ২০১৯ চনত তেওঁ বেগম ৰকেয়া পদক সন্মানেৰে সন্মানিত হৈছিল। 

## জীৱনী

বসু ১৯৫৬ চনৰ ২ মাৰ্চত কুমিল্লাত প্ৰমথ চন্দ্ৰ ধৰ আৰু মায়া ধৰৰ সন্তান হিচাপে জন্মগ্ৰহণ কৰে। যেতিয়া তেওঁ অষ্টম শ্ৰেণীত আছিল, তেওঁ পাকিস্তান চৰকাৰৰ বিৰুদ্ধে পাঠ্যপুথি অপসাৰণৰ দাবীত প্ৰতিবাদৰ নেতৃত্ব দিছিল। তেওঁ কুমিল্লা শিক্ষা পৰিষদৰ সন্মুখত অনশন কৰিছিল।

বাংলাদেশৰ মুক্তিযুদ্ধ আৰম্ভ হোৱাত, বসুৱে সীমান্ত পাৰ হৈ ত্ৰিপুৰালৈ গৈছিল। তাত তেওঁলোকে এটা সাংস্কৃতিক সংগঠন গঠন কৰিছিল। তেওঁলোকে অনুষ্ঠান প্ৰদৰ্শন কৰি উপাৰ্জিত ধন আঘাতপ্ৰাপ্ত মুক্তিযোদ্ধাসকলৰ চিকিৎসাৰ বাবে দান কৰিছিল।

বসুৰ মোমায়েক নীতীশ ৰায় চৌধুৰী আকাশবাণীৰ সংবাদদাতা আছিল। তেওঁ তেওঁ মোমায়েকক সংবাদ সম্পাদনা কৰাত সহায় কৰিছিল আৰু নিজেও প্ৰবন্ধ লিখিছিল। তেওঁৰ "মানৱিকতাৰ প্ৰশ্নে ইন্দিৰাজী" শীৰ্ষক প্ৰবন্ধ আনন্দবাজাৰ পত্ৰিকাত প্ৰকাশ পাইছিল।

মুক্তিযুদ্ধৰ পিছত, বসু বাংলাদেশলৈ উভতি আহিছিল। তেওঁ ১৯৭২ চনত মেট্ৰিক পৰীক্ষা উত্তীৰ্ণ হৈছিল আৰু ১৯৭৪ চনত কুমিল্লা চৰকাৰী মহিলা কলেজৰ পৰা উচ্চ মাধ্যমিক পৰীক্ষা উত্তীৰ্ণ হৈছিল। তাৰ পিছত, তেওঁ চিটাগাং বিশ্ববিদ্যালয়ত ভৰ্তি হৈ স্নাতক আৰু স্নাতকোত্তৰ শিক্ষা সম্পন্ন কৰিছিল। তাৰ পিছত, তেওঁ কুমিল্লাৰ ইস্পাহানি পাব্লিক স্কুল এণ্ড কলেজত শিক্ষক হিচাপে যোগদান কৰিছিল। পিছত, তেওঁ চাকৰি ত্যাগ কৰি সমাজকল্যাণৰ কামত নিজকে নিয়োজিত কৰিছিল।

তেওঁ বাংলাদেশ পৰিয়াল পৰিকল্পনা সংঘৰ সহ-সভাপতিৰ পদত অধিষ্ঠিত আছিল। তেওঁ মহিলাসকলৰ অধিকাৰৰ ক্ষেত্ৰতো কাম কৰিছিল।

বসুৱে ২০১৯ চনত মহিলাসকলৰ অধিকাৰ প্ৰতিষ্ঠাৰ ক্ষেত্ৰত তেওঁৰ অৱদানৰ বাবে বেগম ৰোকেয়া পদক লাভ কৰিছিল।

## তথ্যসূত্ৰ

শ্ৰেণী:জীৱিত ব্যক্তি
শ্ৰেণী:বাংলাদেশৰ ব্যক্তি
শ্ৰেণী:লেখিকা
শোভা ৰাণী ত্ৰিপুৰা

**শোভা ৰাণী ত্ৰিপুৰা** এগৰাকী বাংলাদেশী লেখিকা আৰু শিক্ষক। তেওঁ ত্ৰিপুৰী (কোকবৰক) জনগোষ্ঠীৰ মহিলা। তেওঁ ২০১৭ চনত বাংলাদেশ চৰকাৰৰ পৰা বেগম ৰোকেয়া পদক লাভ কৰে। 

## জীৱনী
শোভা ৰাণী ত্ৰিপুৰাৰ জন্ম ১৯৫৯ চনৰ ২ ফেব্ৰুৱাৰী তাৰিখে ৰাঙামাটিত হৈছিল। তেওঁ পিতৃৰ চাকৰিৰ বাবে মহালছৰী, খাগ্ৰাছৰীত বাস কৰিছিল। শৈশৱৰ পৰাই তেওঁ লিখনী প্ৰতি আগ্ৰহী আছিল আৰু লিখিবলৈ আৰম্ভ কৰিছিল। ত্ৰিপুৰা জনগোষ্ঠীৰ অন্যতম বৌদ্ধিক ব্যক্তি হিচাপে জনাজাত। তেওঁ পাহাৰী আৰু সমতল দুয়ো জাতিক লৈ সাহিত্য লিখিছে। ১৯৬৬ চনত খাগ্ৰাছৰী চৰকাৰী মহাবিদ্যালয়ত প্ৰথম বৰ্ষত থাকোঁতে তেওঁ শিক্ষকতাৰ চাকৰি লাভ কৰিছিল। তেওঁ লিখা বহুতো গ্ৰন্থ আছে, বিশেষকৈ পাহাৰীয়া জনগোষ্ঠী সম্পৰ্কিত।  তেওঁ চৌংগ্ৰাছছৰী চৰকাৰী প্ৰাথমিক বিদ্যালয়ৰ প্ৰধান শিক্ষয়িত্ৰী আছিল। শোভা ৰাণী ত্ৰিপুৰা **ৰিয়াং** বংশৰ অন্তৰ্গত। 

শোভা ৰাণী ত্ৰিপুৰাই ১৯৮৪ চনত মংছেন চীং মংছিনক বিবাহ কৰিছিল। তেওঁ ২০১৬ চনত একুশে পদক লাভ কৰিছিল। তেওঁলোকৰ দুই কন্যা সন্তান আছিল।

## বঁটা

## গ্ৰন্থ

## তথ্যসূত্ৰ

শ্ৰেণী:বাংলাদেশৰ ব্যক্তি
শ্ৰেণী:লেখিকা
ধ্বনি ভানুশালী

**ধ্বনি ভানুশালী** (জন্ম: ২২ মাৰ্চ ১৯৯৮) এগৰাকী ভাৰতীয় পপ গায়িকা আৰু অভিনেত্ৰী। মুম্বাইত জন্মগ্ৰহণ কৰা ভানুশালীয়ে ২০১৯ চনত তেওঁৰ একক ‘বাস্তে’ৰ জৰিয়তে জনপ্ৰিয়তা লাভ কৰে, যিয়ে ইউটিউবত ১.৭ বিলিয়ন ভিউ অতিক্ৰম কৰি ইউটিউবত ১ বিলিয়ন ভিউ লাভ কৰা আটাইতকৈ কম বয়সীয়া আৰু দ্ৰুততম ভাৰতীয় পপ তাৰকা হিচাপে পৰিগণিত হয়। ২০১৭ চনত বদ্ৰীনাথ কি দুলহনিয়াৰ একাউষ্টিক সংস্কৰণৰ গীত হমছফৰ গাই সংগীত জীৱন আৰম্ভ কৰিছিল। ছবিখনৰ প্ৰথমটো গীত আছিল ২০১৮ চনত মুক্তি পোৱা “ৱেলকাম টু নিউয়ৰ্ক” ছবিখনৰ ইষ্টেহাৰ। একে বছৰতে তেওঁ গুৰু ৰন্ধাৱাৰ সৈতে "ইছাৰে তেৰে" নামৰ মিউজিক ভিডিঅ' আৰু সত্যমেৱ জয়তেৰ "দিলবৰ"ত অভিনয় কৰিছিল, যি তাৎক্ষণিকভাবে হিট হৈছিল।
## তথ্য সংগ্ৰহ

শ্ৰেণী:হিন্দী চলচ্চিত্ৰৰ নেপথ্য কণ্ঠশিল্পী
লায়লা সাৰাহাত ৰুশানী

**লায়লা সাৰাহাত ৰুশানী** (প্ৰায় ১৯৫২-৫৪ &ndash; ২১ জুলাই ২০০৪) এগৰাকী আফগান কবি আছিল। তেওঁৰ প্ৰথম নাম **লায়লা** ৰূপেও পোৱা যায়। 

তেওঁ সাংবাদিক সাৰশাৰ ৰুশানীৰ কন্যা আছিল, যাক শাসনাধিষ্ঠ কমিউনিষ্ট দলে ফাঁচী দিছিল। তেওঁ চাৰিকাৰত জন্মগ্ৰহণ কৰিছিল আৰু কাবুল বিশ্ববিদ্যালয়ত অধ্যয়ন কৰিছিল। তেওঁৰ ভগ্নী অষ্ট্ৰেলিয়াত মৃত্যু মুখত পৰিছিল আৰু তাৰ পাছতেই তেওঁৰ মাতৃৰো মৃত্যু হয়। তেওঁ প্ৰধানকৈ আধুনিক ফাৰ্চী কবিতাৰ সংকলন প্ৰকাশ কৰিছিল। 

ৰোশানীয়ে আফগানিস্তান এৰি নেদাৰলেণ্ডলৈ গুচি যায়, কাৰণ তালিবান শাসনৰ সময়ত মহিলাসকলৰ ওপৰত দমন-পীড়ন চলিছিল। তেওঁ ফাৰ্চী ভাষাত *Eve in Exile* নামৰ এখন সাহিত্যিক আলোচনী প্ৰকাশ কৰিছিল। ২০০৪ চনত মস্তিষ্কৰ কেঞ্চাৰে আক্ৰান্ত হৈ তেওঁৰ মৃত্যু হয়।

## তথ্যসূত্ৰ

শ্ৰেণী:আফগানিস্তান 
শ্ৰেণী:জীৱিত ব্যক্তি 
শ্ৰেণী:মহিলা 
শ্ৰেণী:কবি 
শ্ৰেণী:সাহিত্যিক
উমা ৰামা ৰাও

**কে উমা ৰামা ৰাও**  ( জন্ম **উমা মহেশ্বৰী**, ৪ জুলাই ১৯৩৮ – ২৭ আগষ্ট ২০১৬)  এগৰাকী ভাৰতীয় কুচিপুডী নৃত্যশিল্পী, নৃত্য পৰিচালিকা, গৱেষক পণ্ডিত, লেখিকা আৰু নৃত্য শিক্ষয়ত্ৰী।১৯৮৫ চনত ভাৰতৰ হায়দৰাবাদত স্থাপিত *লাস্য প্ৰিয়া ডান্স একাডেমী*ৰ প্ৰতিষ্ঠাপক আৰু পৰিচালিকা আছিল। 
 
২০০৩ চনত ভাৰতৰ সংগীত, নৃত্য আৰু নাটকৰ ৰাষ্ট্ৰীয় একাডেমীয়ে কুচিপুডীত দক্ষতাৰ বাবে সংগীত নাটক একাডেমী বঁটা প্ৰদান কৰে। সংগীত নাটক একাডেমীৰ জৰিয়তে ভাৰত চৰকাৰৰ সাংস্কৃতিক বিভাগৰ পৰা ৰাষ্ট্ৰীয় জ্যেষ্ঠ ফেল’শ্বিপ লাভ কৰে।

## প্ৰাৰম্ভিক জীৱন আৰু শিক্ষা

১৯৩৮ চনৰ ৪ জুলাইত অন্ধ্ৰ প্ৰদেশৰ বিশাখাপট্টনমত ড° ভি ভি কৃষ্ণ ৰাও আৰু সৌভাগ্যমৰ ঘৰত "উমা মহেশ্বৰী" নামেৰে জন্মগ্ৰহণ কৰিছিল।
হায়দৰাবাদৰ ওছমানিয়া বিশ্ববিদ্যালয়ৰ পৰা অৰ্থনীতিত স্নাতকোত্তৰ ডিগ্ৰী লাভ কৰিছিল।

## শিক্ষকতাৰ জীৱন
১৯৬৯ চনৰ পৰা ১৯৮৮ চনলৈকে হায়দৰাবাদৰ শ্ৰী ত্যাগৰাজা চৰকাৰী সংগীত আৰু নৃত্য মহাবিদ্যালয়ত ভাৰত নাট্যমৰ পাঠদান কৰি নৃত্যৰ জ্যেষ্ঠ প্ৰবক্তা হিচাপে কৰ্মৰত, তাৰ পিছত হায়দৰাবাদৰ পট্টি শ্ৰীৰামলু তেলেগু বিশ্ববিদ্যালয়ৰ সহযোগী অধ্যাপিকা আছিল।

১৯৯৪ চনত তেওঁ তেলেগু বিশ্ববিদ্যালয়ৰ পৰা পি এইচ ডি আৰু 'যক্ষগণ ৰজা শ্বাহাজীৰ প্ৰবন্ধসমূহ ' -(১৬৮৪ চনৰ পৰা ১৭১২ খ্ৰীষ্টাব্দলৈকে থাঞ্জাৱুৰত শাসন কৰা আৰু তেলেগু ভাষাত ২০খন যক্ষগন -নৃত্য নাটক ৰচনা কৰা এগৰাকী মহাৰাষ্ট্ৰীয়) থিছিছৰ বাবে স্বৰ্ণ পদক লাভ কৰিছিল।

### লাস্য প্ৰিয়া ডান্স একাডেমী
১৯৮৫ চনত হায়দৰাবাদত *লাস্য প্ৰিয়া* নামৰ নৃত্য প্ৰতিষ্ঠান প্ৰতিষ্ঠা কৰে, য'ত কুচিপুডী আৰু ভাৰত নাট্যম শাস্ত্ৰীয় নৃত্যৰ তত্ত্ব আৰু অনুশীলনত শিকোৱা হয়। লাস্য প্ৰিয়া ইন্দিৰা গান্ধী ৰাষ্ট্ৰীয় মুক্ত বিশ্ববিদ্যালয়ৰ এটা সংযুক্ত অধ্যয়ন কেন্দ্ৰ।

## বঁটা আৰু সন্মান
সংগীত নাটক একাডেমী in 2004.
২০০৪ চনত।

## কৰ্ম
২০১০ চনত ৰাও (বাওঁফালে)।
*কুচিপুডী নৃত্যৰ কুচিপুডী ভাৰতম*: দক্ষিণ ভাৰতীয় ধ্ৰুপদী নৃত্য পৰম্পৰা। শ্ৰী সতগুৰু প্ৰকাশন, ১৯৯২।আই এছ বি এন ৮১-৭০৩০-২৯১-৯।

## তথ্যসূত্ৰ
লুডমিলা লাকুৱেভা কানুট

**লুডমিলা লাকুৱেভা কানুট** (জন্ম ২৮ জুলাই ১৯৭১) এগৰাকী এণ্ডোৰাৰ লেখিকা, যিয়ে উপন্যাস আৰু ইতিহাস লিখে। তেওঁ *বন্দিয়া* কাকতৰ মতামত স্তম্ভৰো লেখিকা।

## কৰ্ম-জীৱন
লুডমিলা লাকুৱেভা কানুট মূলত আতিথেয়তা উদ্যোগত প্ৰশিক্ষণ লাভ কৰিছিল, আৰু এণ্ডোৰাৰ প্ৰাচীন হোটেলসমূহৰ বিষয়ে বিভিন্ন তথ্য সংগ্ৰহ কৰিবলৈ পছন্দ কৰিছিল। তেওঁৰ প্ৰথম প্ৰকাশিত গ্ৰন্থ আছিল *Los pioneros de la hoteleria andorrana*, যি এণ্ডোৰাৰ হোটেল উদ্যোগৰ ইতিহাসৰ ওপৰত ভিত্তি কৰি লিখা হৈছিল। এই গ্ৰন্থৰ বাবে তেওঁ এণ্ডোৰাৰ সাধাৰণ পৰিষদৰ গৱেষণা বঁটা লাভ কৰিছিল। ২০০১ চনত গ্ৰন্থখন প্ৰকাশ পোৱাৰ লগে লগে ছেইণ্ট জৰ্জচ দিৱসত আটাইতকৈ অধিক বিক্ৰী হোৱা গ্ৰন্থ হৈ পৰিছিল। 

যদিও এই গ্ৰন্থখন তথ্যভিত্তিক আছিল, তাৰ পাছত তেওঁ উপন্যাস লেখা আৰম্ভ কৰে, লগতে ''Bondia'' কাকতত মতামত স্তম্ভ লিখি থাকে। 

তেওঁৰ দ্বিতীয় উপন্যাস, *L’home de mirada clara*, ১৯শ শতিকাৰ এণ্ডোৰাৰ একান্ত প্ৰথাগত সমাজৰ পৰিবৰ্তনৰ ওপৰত ভিত্তি কৰি লিখা হৈছিল, য’ত মূল চৰিত্ৰ আছিল চাৰ্লছ ৰোমেউ। 

লাকুৱেভা কানুট এণ্ডোৰাৰ শিক্ষা মন্ত্ৰণালয়ৰ সৈতে কাম কৰিছে, লগতে *Andorra, nova aproximació a la història d’Andorra* আৰু *Papers de recerca històrica* শীৰ্ষক তথ্যভিত্তিক গ্ৰন্থসমূহত সহযোগিতা কৰিছে। তেওঁ বিশেষভাৱে সীমিত সংখ্যক প্ৰকাশিত নাতাল কাহিনীৰ সৃষ্টি কৰে, য’ত কিছুমান বাস্তৱ তথ্যো সংযোজিত থাকে। তেওঁৰ গ্ৰন্থসমূহ এণ্ডোৰাৰ ৰাষ্ট্ৰীয় গ্ৰন্থালয়ত সংৰক্ষিত আছে।

## বঁটা
তেওঁ এণ্ডোৰাৰ ৰাষ্ট্ৰীয় সাহিত্য প্ৰতিযোগিতাত দুইবাৰ স্থান লাভ কৰিছে; ২০১১ চনত *Cursa d’esquí amb el bus exprés* গ্ৰন্থৰ বাবে ফাইনেলিষ্ট হৈছিল, আৰু ২০১২ চনত *El Bus de la memòria* গ্ৰন্থৰ বাবে দ্বিতীয় স্থান লাভ কৰিছিল। 

## তথ্যসূত্ৰ
 

 

 

শ্ৰেণী:জীৱিত ব্যক্তি 
শ্ৰেণী:লেখিকা 
শ্ৰেণী:এণ্ডোৰাৰ ব্যক্তি 
শ্ৰেণী:সাংবাদিক 
শ্ৰেণী:ইতিহাসবিদ
এলিদা আমিগো ই মন্তান্যা

**এলিদা আমিগো ই মন্তান্যা** (ইংৰাজী : Elida Amigó i Montanya; ৫ ছেপ্তেম্বৰ ১৯৩৫ – ৯ ছেপ্তেম্বৰ ২০২০) এণ্ডোৰাৰ এগৰাকী ইতিহাসবিদ, আৰ্কাইভিষ্ট, কৰ্মী আৰু ভোটাধিকাৰী আছিল। তেওঁ ১৯৭০ চনত এণ্ডোৰান মহিলাসকলক ভোটাধিকাৰ লাভ কৰিবলৈ সহায় কৰা নাৰীবাদী আন্দোলনৰ নেত্ৰী আছিল। তেওঁ এণ্ডোৰা ক্ষুদ্ৰ ৰাষ্ট্ৰৰ ইতিহাস আৰু সমাজ বিজ্ঞানৰ বিশেষজ্ঞ আছিল। তেওঁক "এণ্ডোৰাৰ মহিলা অৱস্থাৰ প্ৰতি সমালোচনামূলক সজাগতা আনিবলৈ পদক্ষেপ গ্ৰহণ কৰাপ্ৰথম এণ্ডোৰান বৌদ্ধিক মহিলা" বুলি বৰ্ণনা কৰা হৈছে।

## জীৱনী
এলিদা আমিগো ই মন্তান্যাই ১৯৩৫ চনত এণ্ডোৰা লা ভেল্লাৰ ৰাজধানী চহৰত জন্মগ্ৰহণ কৰিছিল। তেওঁ লেইদা, স্পেইনত অধ্যয়ন কৰিছিল, আৰু ১৯৫৭ চনত জাৰাগোজা বিশ্ববিদ্যালয়ৰ পৰা দাৰ্শনিক আৰু সাহিত্যত ডিগ্ৰী লাভ কৰি প্ৰথম এণ্ডোৰান মহিলা হিচাপে বিশ্ববিদ্যালয়ৰ স্নাতক হৈছিল। 

বিশ্ববিদ্যালয় সমাপ্তিৰ পিছত, তেওঁ ১৯৬৯ চনলৈকে এণ্ডোৰাৰ সাধাৰণ পৰিষদৰ সংৰক্ষক হিচাপে কাম কৰিছিল। এই সময়ছোৱাত তেওঁ মহিলাৰ অধিকাৰৰ দাবীত সক্ৰিয় হৈছিল আৰু এণ্ডোৰাৰ ভোটাধিকাৰ আন্দোলনৰ এগৰাকী নেতা হৈছিল, যাৰ ফলত ১৯৭০ চনত মহিলাসকলক ভোটাধিকাৰ দিয়া হয়। 

তেওঁ সন্ত আৰ্মেংগোল বিদ্যালয়ত ইতিহাস আৰু ফ্ৰেন্স সাহিত্য পঢ়াইছিল। তেওঁ এণ্ডোৰাৰ ইতিহাস গৱেষণাত জড়িত আছিল, ১৯৮০ চনত এণ্ডোৰান ইতিহাস বিজ্ঞান সমিতি গঠন কৰাত সহায় কৰিছিল আৰু তাৰ প্ৰথম সভাপতি আছিল। তেওঁ লজান, চুইজাৰলেণ্ডত আন্তৰ্জাতিক ইতিহাস বিজ্ঞান কমিটীত কাম কৰিছিল। তেওঁৰ উল্লেখযোগ্য লেখা ১৯৭১ চনৰ *৬৯৩ বছৰ পিছত* নামৰ কিতাপ, যি এণ্টনি মৰেল মৰাৰ সৈতে লিখিছিল। 

১৯৭০ চনত তেওঁ *এণ্ডোৰা মেগাজিন* প্ৰকাশ কৰাৰ লগত জড়িত আছিল আৰু ১৯৭২ চনৰ পৰা *পোজোব্ৰা* মেগাজিনত যোগদান কৰিছিল। তেওঁ ফন্দাছিও ক্লাৰা ৰাবাছা ২৩ বছৰ নেতৃত্ব দিছিল, আন্তৰ্জাতিক ৰেড ক্ৰছৰ সৈতে কাম কৰিছিল, আৰু ১৯৯৪-২০০৯ চনৰ ভিতৰত প্ৰেমী কাৰ্লেমেনী সাহিত্য বঁটা পৰিষদৰ সদস্য আছিল। তেওঁ এণ্ডোৰান বিজ্ঞান অকাডেমিৰ সদস্য আছিল আৰু ২০১২ চনত এণ্ডোৰাৰ সাধাৰণ পৰিষদৰ পৰা *আগ্ৰা সাংস্কৃতিক বঁটা* লাভ কৰিছিল।

দীৰ্ঘদিনীয়া ৰোগৰ ফলত ২০২০ চনত ৮৫ বছৰ বয়সত তেওঁৰ দেহাৱসান ঘটে।

## তথ্যসূত্ৰ
 
 
শ্ৰেণী:লেখিকা 
শ্ৰেণী:এণ্ডোৰাৰ ব্যক্তি 
শ্ৰেণী:মহিলা ৰাজনীতিবিদ 
শ্ৰেণী:সমাজকৰ্মী
ছুজেন ডি'মেলো

**ছুজেন ডি'মেলো**  বলীউড আৰু অন্যান্য আঞ্চলিক ছবিৰ এগৰাকী ভাৰতীয় নেপথ্য কণ্ঠশিল্পী, যি পূৰ্বতে ছুজি কিউ নামেৰে পৰিচিত আছিল। তেওঁ টেলিভিছনৰ বিজ্ঞাপনৰ বাবেও জিংগল গাইছে।

যোৱা কিছু বছৰৰ পৰা ছুজেনে এ.আৰ. ৰহমান, প্ৰীতম, ছাজিদ, ৱাজিদ, ইলায়াৰাজা, হৰিশ জয়ৰাজ, যুৱান শংকৰ ৰাজা, চেলিম–চুলেমান, অনু মালিক, বাপ্পী লাহিৰী আৰু বিশাল–শেখৰ  ধৰি কেইবাজনো সংগীত পৰিচালকৰ সৈতে কাম কৰি আহিছে। বলীউডত নেপথ্য কণ্ঠশিল্পী হিচাপে ৫০টালৈকে গীত গাইছে। ২০০৫ চনত ছুজেনে সংগীত পৰিচালক প্ৰীতমৰ বাবে 'চকলেট' ছবিৰ "খালিশ" গীতটোত প্ৰথম নেপথ্য কণ্ঠদান কৰিছিল। যিটো গীতেৰে তেওঁ প্ৰথম স্বীকৃত হৈছে, সেই গীতটো আছিল 'আৱাৰাপন' ছবিৰ "মহিয়া", যাৰ বাবে তেওঁ ২০০৮ চনত ষ্টাৰডাষ্ট এৱাৰ্ডছত প্ৰথম মনোনয়ন লাভ কৰিছিল। পিছত 'সিং ইজ কিঙ'ৰ "জী কৰদা", 'প্যাৰ কে চাইড ইফেক্টছ'ৰ "প্যাৰ কৰকে", 'ভাগম ভাগ'ৰ "চিগনেল" ‘গোলমাল ৰিটাৰ্ণছ’ৰ “ম্যাও”ৰ দৰে চুপাৰহিট  গীত তেওঁৰ কণ্ঠত বাণীবদ্ধ হৈছে।
## তথ্য সংগ্ৰহ

 শ্ৰেণী:হিন্দী চলচ্চিত্ৰৰ নেপথ্য কণ্ঠশিল্পী
পায়ল দেৱ

**পায়ল দেৱ**  এগৰাকী ভাৰতীয় নেপথ্য কণ্ঠশিল্পী আৰু সংগীত পৰিচালক, যিয়ে হিন্দী ছবিৰ বাবে গান গায় আৰু সংগীত ৰচনা কৰে। তেওঁ বাজীৰাও মস্তানী ছবিৰ "অব তোহে জানে না দুংগী" আৰু লগতে নমস্তে ইংলেণ্ডৰ "ভৰে বজাৰ" শীৰ্ষক গীত দুটা গাইছিল। দেৱে খন্দানী ছফাখানা ছবিৰ "দিল জানিয়ে" গীতৰ সুৰকাৰ হিচাপে আত্মপ্ৰকাশ কৰে। তেওঁ মৰযাৱাঁ ছবিৰ বাবে “তুম হি আনা” ৰচনা কৰিও তেওঁ সফলতা লাভ কৰে। ২০২৩ চনৰ জুন মাহলৈকে ইউটিউবত ৯৫৫ মিলিয়ন ভিউ হোৱা বাদশ্বাহৰ সৈতে "গেণ্ডা ফুল" গীতটোৰ পৰিবেশনৰ বাবেও তেওঁ পৰিচিত। ২০২১ চনত দেৱে "বাৰীছ বন জানা" গীতটো গাইছিল। ইউটিউবত এই গীতটোৱে ৬২২ মিলিয়ন দৰ্শন লাভ কৰে।

## তথ্য সংগ্ৰহ

 শ্ৰেণী:হিন্দী চলচ্চিত্ৰৰ নেপথ্য কণ্ঠশিল্পী
নাটালি ডি লুচিঅ’

**নাটালি ডি লুচিঅ’**  (; জন্ম: ২৯ জুন ১৯৮৯) অন্টাৰিঅ'ৰ টৰন্টোৰ এগৰাকী ইটালীয়-কানাডিয়ান শাস্ত্ৰীয়-ক্ৰছঅভাৰ গায়িকা।  ভাৰতীয় শাস্ত্ৰীয় গীতৰ অনন্য পৰিবেশনৰ বাবে তেওঁক প্ৰায়ে "বলিউডৰ ছ'প্ৰানো" বুলি কোৱা হয়।

২০১০ চনত তেওঁৰ কেৰিয়াৰ আৰম্ভ হয় যেতিয়া তেওঁ ইউটিউবত বলীউড চলচ্চিত্ৰৰ গীতৰ মিউজিক ভিডিঅ' মুকলি কৰে আৰু ভাইৰেল হৈ গ্ৰেমী আৰু অস্কাৰ বঁটা বিজয়ী সংগীত পৰিচালক এ আৰ ৰহমানৰ দৃষ্টি আকৰ্ষণ কৰে।  পিছলৈ ডি লুচিঅ'ক সংগীত পৰিচালক অমিত ত্ৰিবেদীৰ লগতে এমটিভি ইণ্ডিয়াৰ ক'ক ষ্টুডিঅ'ত কণ্ঠদান কৰিবলৈ আমন্ত্ৰণ জনোৱা হয়।  প্ৰসিদ্ধ নেপথ্য কণ্ঠশিল্পী ছনু নিগমৰ সৈতে তেওঁ বলীউডত পেছাদাৰী কেৰিয়াৰ আৰম্ভ কৰে আৰু বহুতো পূৰ্ণদৈৰ্ঘ্য ছবিৰ, যেনে ইংৰাজী ভিংলিছ, লেডিজ বনাম ৰিকি বহাল, আৰু চেন্নাই এক্সপ্ৰেছৰ গীত গায়।  ডি লুচিঅ'ই ইটালীৰ ব'ল'গ্নাত ইটালীৰ কিংবদন্তি সংগীত প্ৰযোজক মাউৰো মালাভাছিৰ সৈতেও কাম কৰিছে। 

## তথ্য সংগ্ৰহ

 শ্ৰেণী:হিন্দী চলচ্চিত্ৰৰ নেপথ্য কণ্ঠশিল্পী
ৰাজা আৰু ৰাধা ৰেড্ডী

**ৰাজা** আৰু **ৰাধা ৰেড্ডী**  ; ( ৰাজা,জন্ম ৬ অক্টোবৰ ১৯৪৩ আৰু ৰাধা, জন্ম ১৫ ফেব্ৰুৱাৰী ১৯৫৫) ভাৰতীয় কুচিপুডী নৃত্য দম্পতী, গুৰু আৰু নৃত্য পৰিচালক। দক্ষিণ ভাৰতীয় নৃত্য কুচিপুডীৰ প্ৰতিনিধি হিচাপে তেওঁলোক বিখ্যাত। তেওঁলোকে নতুন দিল্লীত কুচিপুড়ী নৃত্যৰ নাট্য তৰংগিনী ইনষ্টিটিউট প্ৰতিষ্ঠা কৰি পৰিচালনা কৰে। এই যুটিয়ে কুচিপুডীক ইয়াৰ পৰম্পৰাগত গুণৰ সৈতে আপোচ নকৰাকৈ এক নতুন মাত্ৰা প্ৰদান কৰাৰ কৃতিত্ব লাভ কৰে। কলাৰ ক্ষেত্ৰত কৰা সেৱাৰ বাবে ভাৰত চৰকাৰে তেওঁলোকক পদ্মশ্ৰী আৰু পদ্মভূষণ বঁটা প্ৰদান কৰিছে।

## প্ৰাৰম্ভিক জীৱন আৰু পৰিয়াল
ৰাজা ৰেড্ডীৰ জন্ম হৈছিল ১৯৪৩ চনৰ ৬ অক্টোবৰত নৰসপুৰমত[স্পষ্ট কৰাৰ প্ৰয়োজন], আনহাতে ৰাধা ৰেড্ডীৰ জন্ম হৈছিল ১৯৫৫ চনৰ ১৫ ফেব্ৰুৱাৰীত বৰ্তমানৰ তেলেংগানাৰ আদিলাবাদ জিলাৰ কোটালগাঁৱত।

কোৰিঅ’গ্ৰাফীত ডিপ্লমা লাভ কৰা ৰাজা ৰেড্ডীয়ে ওছমানিয়া বিশ্ববিদ্যালয়ৰ পৰা স্নাতক ডিগ্ৰী লাভ কৰিছিল। ৰাধা ৰেড্ডীয়েও কোৰিঅ’গ্ৰাফীত ডিপ্লমাও লাভ কৰিছিল। ২০১০ চনত কুচিপুডীলৈ আগবঢ়োৱা অৱদানৰ বাবে হায়দৰাবাদ বিশ্ববিদ্যালয়ে এই যুটিটোক সন্মানীয় ডক্টৰেট ডিগ্ৰী প্ৰদান কৰে। ৰাজা ৰেড্ডীৰ বিবাহ ৰাধা আৰু তেওঁৰ ভগ্নী কৌশল্যাৰ সৈতে হয়, সেই গৰাকীও এগৰাকী কুচিপুডী নৃত্যশিল্পী।

ৰাজা ৰাধা ৰেড্ডী আৰু কৌশল্যাৰ দুটা সন্তান যমিনী আৰু ভৱনা ৰেড্ডী, তেওঁলোকো কুচিপুডী নৃত্যশিল্পী।

## নৃত্য প্ৰদৰ্শন
১৯৬৬ চনত অন্ধ্ৰ প্ৰদেশ চৰকাৰৰ বৃত্তিৰে তেওঁলোকে দিল্লীলৈ যায় আৰু নাট্য বেলেট চেণ্টাৰত গুৰু মায়া ৰাওৰ অধীনত নৃত্য পৰিচালনা আৰু অন্যান্য মঞ্চ কলা অধ্যয়ন কৰে।  তেওঁলোকৰ অভিনয় তেতিয়াৰ পৰ্যটন মন্ত্ৰী ড° কৰণ সিং আৰু প্ৰধানমন্ত্ৰী ইন্দিৰা গান্ধীয়েও লক্ষ্য কৰিছিল যিয়ে নেহৰুৰ জন্ম বাৰ্ষিকী উদযাপনৰ সময়ত তেওঁলোকৰ অভিনয় প্ৰত্যক্ষ কৰি দিল্লীত এটা ঘৰ আবণ্টন দিছিল।  তাৰ পিছত তেওঁলোকে সমগ্ৰ বিশ্বৰ বিভিন্ন স্থানত অনুষ্ঠান পৰিৱেশন কৰে। ৰাজাই, শ্ৰৱণ আৰু বাক শক্তিৰ অসুবিধা থকা ছাত্ৰ-ছাত্ৰীসকলক আৰু ব্লাইণ্ড ৰিলিফ এছ’চিয়েচনত প্ৰশিক্ষণ দিছিল। তেওঁ প্ৰাক্তন ৰাষ্ট্ৰপতি এ পি জে আব্দুল কালামৰ তিনিটা কবিতাৰ আধাৰত এটা গীত নৃত্য পৰিবেশন কৰিছিল। পাঁচ দশকৰো অধিক সময় ধৰি  ড° ৰাজা আৰু ৰাধা ৰেড্ডী  ফ্ৰান্স আৰু ছালজবাৰ্গ (অষ্ট্ৰিয়া)ৰ এভিগননৰ আন্তঃৰাষ্ট্ৰীয় নৃত্য মহোৎসৱ আৰু আমেৰিকা, ব্ৰিটেইন আৰু বাংলাদেশৰ ভাৰত উৎসৱত অনুষ্ঠান পৰিৱেশন কৰা প্ৰথমগৰাকী ভাৰতীয় নৃত্যশিল্পী।  ভাৰতৰ সৰ্বোচ্চ অসামৰিক বঁটা পদ্মশ্ৰী আৰু পদ্মভূষণ, সংগীত নাটক অকাডেমী আৰু নৃত্য চূড়ামণি বঁটা লাভ কৰে। ২০১০ চনত দিল্লীত অনুষ্ঠিত হোৱা কমনৱেলথ গেমছৰ মুকলি অনুষ্ঠানত তেওঁলোকে  কোৰিঅ’গ্ৰাফী কৰিছিল।

## বঁটা
*১৯৮৪ চনত পদ্মশ্ৰী
*২০০০ চনত পদ্ম ভূষণ
*সংগীত নাটক অকাডেমী বঁটা
*আজীৱন কৃতিত্ব বঁটা — ৰটাৰী ক্লাব দিল্লী
*হায়দৰাবাদ বিশ্ববিদ্যালয়ৰ পৰা ডক্টৰেট ডিগ্ৰী

## তথ্যসূত্ৰ
মাৰ্টা ৰেপুলো ই গ্ৰাউ

**মাৰ্টা ৰেপুলো ই গ্ৰাউ** (জন্ম ১৯৭৬)  এণ্ডোৰাৰ এগৰাকী কাটালান ভাষাৰ লেখিকা তথা কবি। 

বাৰ্চিলোনাত জন্মগ্ৰহণ কৰা ৰেপুলো শীঘ্ৰেই *লা ছেউ দ’ উৰ্গেল*লৈ স্থানান্তৰিত হয়। তেওঁ স্বায়ত্তশাসিত বাৰ্চিলোনা বিশ্ববিদ্যালয়ৰ পৰা ডিগ্ৰী লাভ কৰে। 

পেছাগতভাৱে এগৰাকী সাংবাদিক হিচাপে তেওঁ নিজৰ কৰ্মজীৱনটো পাইৰেনীজৰ বিভিন্ন সংবাদ মাধ্যমৰ সৈতে যুক্ত হৈ কটাইছে; তাৰে ৰেডিঅ’ ছেউ, ওনা এণ্ডোৰা, আৰু *এল পেৰিঅ’ডিক দ’ এণ্ডোৰা* অন্যতম। তেওঁ আন্তঃৰাষ্ট্ৰীয় সাংস্কৃতিক ব্যৱস্থাপনা আৰু সহযোগিতাৰ ক্ষেত্ৰতো নিজৰ কৰ্মজীৱন গঢ়িছে। খুব কম বয়সতে তেওঁ লিখা আৰম্ভ কৰিছিল; ১৪ বছৰ বয়সতে জেনেৰালিটেট দে কাটালুনিয়াৰ দ্বাৰা অনুষ্ঠিত প্ৰতিযোগিতাত দ্বিতীয় বঁটা লাভ কৰিছিল। ২০০১ চনত তেওঁ *Carícies de la lletra* নামৰ এখন কবিতা সংকলন প্ৰকাশ কৰে। তেওঁ ক্ষুদ্ৰ সাহিত্যৰ ক্ষেত্ৰত বহুতো বঁটা লাভ কৰিছে।

## বঁটা
তেওঁ লাভ কৰা বঁটাসমূহৰ ভিতৰত ২০০০ চনৰ *আল্ট উৰ্গেল*ৰ কাউণ্টি কাউন্সিলৰ সংক্ষিপ্ত গল্প বঁটা অন্তৰ্ভুক্ত, আৰু ২০০১ চনৰ এণ্ডোৰা চৰকাৰৰ গণ গ্ৰন্থাগাৰৰ কবিতা প্ৰতিযোগিতাৰ *ৰেকুল বঁটা* অন্যতম।

## তথ্যসূত্ৰ
 

 

 

শ্ৰেণী:জীৱিত ব্যক্তি 
শ্ৰেণী:লেখিকা 
শ্ৰেণী:এণ্ডোৰাৰ ব্যক্তি 
শ্ৰেণী:কবি 
শ্ৰেণী:সাংবাদিক
মৌনা-হোদান আহমেদ

**মৌনা-হোদান আহমেদ** (ছোমালী: Muna Axmed, জন্ম ১৯৭২) এগৰাকী লেখিকা, যি জিবুটিৰ কমসংখ্যক মহিলা লেখিকাৰ ভিতৰত এগৰাকী। পাঁচজন সন্তানৰ পৰিয়ালত জন্ম গ্ৰহণ কৰা আহমেদে জিবুটিত প্ৰাথমিক আৰু মাধ্যমিক শিক্ষা সম্পূৰ্ণ কৰাৰ পিছত ফ্ৰান্সলৈ গৈ উচ্চ শিক্ষা লাভ কৰে। তাৰ পিছত তেওঁ নিজ দেশলৈ উভতি আহি শিক্ষাদান কৰিবলৈ আৰম্ভ কৰে। তেওঁৰ প্ৰথম উপন্যাস, *Les enfants du khat* (লেছ এনফেণ্টছ ডু খাট), ২০০২ চনত প্ৰকাশিত হৈছিল। ইয়াত জিবুটিৰ এগৰাকী যুৱতীৰ জীৱনৰ বৰ্ণনা কৰা হৈছে, যি এগৰাকী পৰিয়ালৰ ডাঙৰ কন্যা, যাৰ পিতৃ খাটৰ প্ৰতি আসক্ত। আনহাতে মাতৃগৰাকীয়ে পৰিয়াল পোহপাল দিবলৈ অক্লান্তভাৱে কাম কৰে।

## তথ্যসূত্ৰ

 
 

 

শ্ৰেণী:জীৱিত ব্যক্তি 
শ্ৰেণী:লেখিকা 
শ্ৰেণী:জিবুটিৰ ব্যক্তি
চন্দনা দীক্ষিত

**চন্দনা দীক্ষিত** এগৰাকী নেপথ্য কণ্ঠশিল্পী। তেওঁ ১৯৯৫ চনত গোবিন্দ আৰু কৰিশ্মা কাপুৰ অভিনীত কুলি নম্বৰ ১ শীৰ্ষক হিন্দী ছবিৰ "হুছন হ্যায় ছুহানা" গীতটো গোৱাৰ বাবে বিখ্যাত।

তেওঁৰ আন এটা জনপ্ৰিয় গীত হৈছে ১৯৯৬ চনৰ ৰক্ষক ছবিৰ "ছেহৰ কি লড়কী"। আবেলিৰ শ্লটত ষ্টাৰ প্লাছত সম্প্ৰচাৰিত টেলিভিছন ধাৰাবাহিক ছগুনৰ টাইটেল ট্ৰেকও তেওঁৰ কণ্ঠত বাণীবদ্ধ কৰা হৈছিল।

২০০২ চনত দীক্ষিতে স্বামীৰ সৈতে আমেৰিকাৰ ৱাশ্বিংটন ৰাজ্যলৈ গুচি যায়। তাত তেওঁ "স্ৱৰংগন স্কুল অৱ মিউজিক" খুলি শাস্ত্ৰীয় সংগীতৰ শিক্ষা দিয়ে।
## কণ্ঠদান কৰা ছবিৰ তালিকা
*১৯৯৫: কুলি নম্বৰ ১
*১৯৯৬: ৰক্ষক
*১৯৯৬: দানবীৰ
*১৯৯৭: ভাই
*১৯৯৭: ঔজাৰ
*১৯৯৮: চৰ উঠা কে জিও
*১৯৯৮: জানে জিগৰ
*১৯৯৯: ৰাৱয়ী চন্দামামা
*২০০১: বগাৱত এক জংগ
*২০০৩: আঁচ
*২০১৯: খান্দানী ছফাখানা
*২০২০: কুলি নম্বৰ ১

## তথ্য সংগ্ৰহ

 শ্ৰেণী:হিন্দী চলচ্চিত্ৰৰ নেপথ্য কণ্ঠশিল্পী
ভেল্লুভা কোৰোথ বিষ্ময়া

**ভেল্লুভা কোৰোথ বিষ্ময়া** (ইংৰাজী: Velluva Koroth Vismaya; জন্ম: ১৪ মে' ১৯৯৭) কেৰালাৰ এগৰাকী ভাৰতীয় খেলুৱৈ৷ তেওঁ ৪০০ মিটাৰ দৌৰত প্ৰতিযোগিতাত অংশগ্ৰহণ কৰে। তেওঁ ২০১৮ চনৰ এছিয়ান গেমছত সোণৰ বিজয়ী ভাৰতীয় দলৰ খেলুৱৈ আছিল।

## প্ৰাৰম্ভিক জীৱন আৰু শিক্ষা
কেৰালাৰ কান্নুৰত বিষ্ময়াৰ জন্ম হৈছিল। তেওঁৰ দেউতাক এজন নিৰ্মাণ শ্ৰমিক আছিল। ১১ বছৰ বয়সত তেওঁ এথলেটিকছ আৰম্ভ কৰিছিল। তেওঁ গণিতৰ স্নাতক।

## কেৰিয়াৰ
বিষ্ময়া ২০১৮ চনৰ এছিয়ান গেমছত সোণৰ পদক লাভ কৰা ভাৰতীয় মহিলা ৪ × ৪০০ মিটাৰ ৰিলে দলৰ অংশ আছিল। ২০১৯ চনৰ এছিয়ান এথলেটিকছ চেম্পিয়নশ্বিপত মহিলাৰ ৪ x ৪০০ মিটাৰ ৰিলেত ৰূপ আৰু মিক্সড ৪ x ৪০০ মিটাৰ ৰিলেত ৰূপৰ পদক লাভ কৰে। ২০১৯ চনৰ দোহাত অনুষ্ঠিত হোৱা বিশ্ব এথলেটিকছ চেম্পিয়নশ্বিপত বিষ্ময়া, মহম্মদ আনাছ, নোয়া নিৰ্মল টম আৰু জিছনা মেথিউৰ চাৰিজনীয়া দলটোৱে ২০১৯ চনৰ বিশ্ব এথলেটিকছ চেম্পিয়নশ্বিপত ৪ × ৪০০ মিটাৰ মিশ্ৰিত দলীয় ৰিলেত অংশগ্ৰহণ কৰিছিল, খেলখনত তেওঁলোকে ৩:১৬:১৪ সময় লৈ ফাইনেলত প্ৰৱেশ কৰে আৰু ২০২০ চনৰ গ্ৰীষ্মকালীন অলিম্পিকত স্থান নিশ্চিত কৰে। বিশ্ব এথলেটিকছ চেম্পিয়নশ্বিপৰ ফাইনেলত ৩:১৫:৭৭ সময়ত দৌৰ সমাপ্ত কৰি দলটোৱে সপ্তম স্থান দখল কৰে।

### ঘৰুৱা খেল
২০১৯ চনৰ অক্টোবৰ মাহত অনুষ্ঠিত ৫৯ সংখ্যক ৰাষ্ট্ৰীয় মুকলি এথলেটিকছ চেম্পিয়নশ্বিপত ৪০০ মিটাৰ দৌৰত তেওঁ স্বৰ্ণ পদক লাভ কৰে৷

## তথ্য সংগ্ৰহ

শ্ৰেণী:ভাৰতৰ ক্ৰীড়াবিদ
শ্ৰেণী:মহিলা খেলুৱৈ
দেৱকী পণ্ডিত

**দেৱকী পণ্ডিত**  ( ; জন্ম: ৬ মাৰ্চ ১৯৬৫)[উদ্ধৃতিৰ প্ৰয়োজন] এগৰাকী ভাৰতীয় শাস্ত্ৰীয় গায়িকা।

## প্ৰাথমিক জীৱন
পৰিয়ালত কলা-কুশলী থকা ঘৰ এখনত জন্মগ্ৰহণ কৰা পণ্ডিতে অসংখ্য শিল্পৰ সৈতে পৰিচিত হৈছিল।  নিজৰ সাধাৰণ আৰম্ভণিৰ বিষয়ে তেওঁ কয়— "সঙ্গীতৰ সৌন্দৰ্য উজলি উঠে সুৰৰ প্ৰতি সম্পূৰ্ণ আত্মসমৰ্পণৰ ফলত। মোৰ সংগীতৰ যাত্ৰা হৈছে এই সৌন্দৰ্য লাভ কৰাৰ সাধনা। মই খুব কম বয়সতে এই সত্য উপলব্ধি কৰিছিলোঁ, কাৰণ মই কলাকৌশলী, সংগীতজ্ঞ, অভিনেতা আৰু সাহিত্যিকে ঘেৰা পৰিৱেশত ডাঙৰ হৈছিলোঁ, যিসকলে সদায় এই সত্যৰ সৈতে জীৱন অতিবাহিত কৰিছিল।"
তেওঁৰ মাতৃগৰাকী মংগলা ৰাণাদে আৰু তেওঁৰ ভনীসকল গোৱাৰ বিখ্যাত সংগীতজ্ঞ আৰু গায়িকা আছিল।

## কেৰিয়াৰ
দেৱকী পণ্ডিত, পদ্ম বিভূষণ গণসৰস্বতী কিশোৰী আমংক আৰু পদ্মশ্ৰী জিতেন্দ্ৰ অভিষেকীৰ শিষ্য। এইদৰে তেওঁৰ গয়াকি তেওঁৰ কিংবদন্তি গুৰু আৰু সংগীতৰ প্ৰতি তেওঁলোকৰ অনন্য নান্দনিক দৃষ্টিভংগীৰ দ্বাৰা প্ৰভাৱিত হয়। সংগীতৰ দীক্ষা দিছিল মাতৃ উষা পণ্ডিতে। ৯ বছৰ বয়সতে বসন্তৰাও কুলকাৰ্ণীৰ পৰা আনুষ্ঠানিক প্ৰশিক্ষণ লাভ কৰে। পিছলৈ আগ্ৰা ঘৰৰ বাবনৰাও হালদংকৰ আৰু গণসৰস্বতী কিশোৰীতাই আমোংকৰৰ শিষ্য অৰুণ দ্ৰাবিড়ৰ অধীনতো দিহা-পৰামৰ্শ লাভ কৰে। তেওঁ কয়, "মোৰ প্ৰথম গুৰু মাতৃ উষা পণ্ডিতে মোক সংগীতৰ মূল কথাবোৰ শিকাইছিল যদিও সদায় মোক বাৰে বাৰে পৰীক্ষা কৰিছিল; সংগীতৰ সৈতে এক তীব্ৰ, আজীৱন প্ৰতিশ্ৰুতিৰ প্ৰতি মোৰ অধ্যৱসায় আছিল নেকি। এই সজাগ আৰু আত্মবিশ্লেষণাত্মক পদ্ধতিয়ে মোক মহান কিংবদন্তি গুৰুসকলৰ পৰা জ্ঞান আহৰণৰ চেষ্টাত সহায় কৰিছিল।" আগ্ৰা ঘৰাৰ পৰা প্ৰশিক্ষণ লৈ ১২ বছৰ বয়সৰ ভিতৰতে পেছাদাৰীভাৱে গান গাবলৈ আৰম্ভ কৰিছিল যেতিয়া তেওঁ শিশু এলবামৰ বাবে ৰেকৰ্ডিং কৰিছিল।

## বঁটা আৰু স্বীকৃতি
*কেছাৰবাই কেৰকাৰ বৃত্তি - একেৰাহে দুবাৰকৈ লাভ কৰা একমাত্ৰ ব্যক্তি
*১৯৮৬ চনত "শ্ৰেষ্ঠ মহিলা প্লেবেক গায়িকা"ৰ বাবে মহাৰাষ্ট্ৰ ৰাজ্যিক বঁটা (চলচ্চিত্ৰ : অৰ্ধংগী)
*২০০১ আৰু ২০০২ চনত আলফা গৌৰৱ পুৰস্কাৰ
*২০০২ - "শ্ৰেষ্ঠ মহিলা প্লেবেক গায়িকা"ৰ বাবে মহাৰাষ্ট্ৰ চৰকাৰৰ বঁটা।
*২০০২ চনত মেৱতী ঘৰানা বঁটা
*২০০৬ চনত আদিত্য বিৰলা কলা কিৰণ বঁটা
*শ্ৰেষ্ঠ প্লেবেক গায়িকাৰ বাবে জি চিত্ৰ গৌৰৱ পুৰস্কাৰ – গীতৰ বাবে মহিলা Pahilya priticha Gandh (অৰ্জুন (২০১১ ছবি))

## তথ্যসূত্ৰ
ফিলছান আবদি

**ফিলছান আব্দুল্লাহী আহমেদ** (জন্ম ১৯৯২), **ফিলছান আবদি** বুলিও কোৱা হয়, ছোমালি অঞ্চলৰ এগৰাকী ইথিঅ'পিয়ান কৰ্মী আৰু ৰাজনীতিবিদ। তেখেতে নাবাদ প্ৰকল্পৰ প্ৰতিষ্ঠাপক, যিটো ছমালি অঞ্চলত, সোমালি আৰু অৰোমো সম্প্ৰদায়ৰ মাজত যোগাযোগ আৰু শান্তিৰ প্ৰসাৰৰ বাবে এটা উপগ্ৰহ টেলিভিছন ষ্টেচন।

ফিলছানক ২০২০ চনৰ ১২ মাৰ্চত মহিলা, শিশু আৰু যুৱ মন্ত্ৰী হিচাপে নিযুক্তি দিয়া হয়৷ তেওঁ আবি আহমেদৰ মন্ত্ৰীসভাৰ আটাইতকৈ কম বয়সীয়া ব্যক্তি আৰু ফেডাৰেল চৰকাৰৰ পদত নিযুক্তি পোৱা প্ৰথমজন ছোমালি ইথিঅ'পিয়ান। ২০২১ চনৰ ছেপ্টেম্বৰ মাহত তেওঁ মন্ত্ৰীসভাৰ পৰা পদত্যাগ কৰে। ২০২১ চনৰ ডিচেম্বৰ মাহত তেওঁ *দ্য ৱাশ্বিংটন পোষ্ট*ক জনাইছিল যে তেওঁ আবিয়ে টাইগ্ৰে যুদ্ধ চম্ভালাৰ সম্পৰ্কত পদত্যাগ কৰিছে।

ফিলছান আব্দুল্লাহী আহমেদৰ জন্ম হৈছিল ১৯৯১ বা ১৯৯২ চনত দিৰে দাৱাত। তেওঁৰ পিতৃ-মাতৃ ইথিঅ'পিয়াৰ ছোমালি অঞ্চলৰ ৰাজধানী জিগজিগাৰ পৰা অহা জনগোষ্ঠীয় ছোমালি। ফিলছানৰ মাতৃ এগৰাকী ব্যৱসায়ী আৰু পিতৃ এজন পেট্ৰলিয়াম অভিযন্তা যিয়ে জীৱনৰ বেছিভাগ সময় চৌদি আৰৱত কাম কৰিছিল। ফিলছানে আদিছ আবাবাত অধ্যয়ন কৰি বাস কৰে য'ত তেওঁ ইউনিটি বিশ্ববিদ্যালয়ৰ পৰা নেতৃত্ব আৰু পৰিচালনাৰ ডিগ্ৰী লাভ কৰে৷ ইংলেণ্ডত তেওঁ হাৰ্টফোৰ্ডশ্বাইৰ বিশ্ববিদ্যালয়ৰ পৰা যোগাযোগ বিজ্ঞানত ডিগ্ৰী লাভ কৰে। পিছলৈ তেওঁ ইংলেণ্ডত কেইবাবছৰ ধৰি বক্তৃতা আৰু ভাষা চিকিৎসক হিচাপে কাম কৰে।

২০২০ চনৰ আৰম্ভণিতে ফিলছানে ইথিওপিয়াৰ ফেডাৰেল চৰকাৰে দিয়া সদিচ্ছা ৰাষ্ট্ৰদূতৰ মৰ্যাদা লাভ কৰে।

২০২২ চনৰ ২ নৱেম্বৰত দ্য গাৰ্ডিয়ানৰ বাবে লিখা এটা প্ৰবন্ধত ফিলছানে ইথিঅ'পিয়াত শান্তিৰ প্ৰতি তেওঁৰ সমৰ্থন পুনৰবাৰ উল্লেখ কৰে আৰু কয় যে চৰকাৰে "সঁচা অৰ্থত শান্তি আৰু মিলনৰ পথ অনুসৰণ কৰিব লাগিব", আৰু যুদ্ধৰ সময়ত যৌন হিংসাৰ সন্দৰ্ভত সকলো পক্ষৰ পৰা জবাবদিহি হ'বলৈ আহ্বান জনায়। তাৰ পিছদিনা প্ৰিট'ৰিয়া চুক্তিৰ বিষয়ে আলোচনা কৰি পিবিএছ নিউহাউৰৰ সৈতে হোৱা এক সাক্ষাৎকাৰত ফিলছানে কয় যে যুদ্ধৰ অন্ত পেলাবলৈ চুক্তিত উপনীত হোৱাটো প্ৰয়োজনীয়, কিন্তু বিশেষকৈ যৌন হিংসা আৰু নিৰ্বিচাৰ আক্ৰমণৰ ক্ষেত্ৰত মানৱ অধিকাৰ উলংঘাৰ বলি হোৱা লোকসকলৰ বাবে "ন্যায় আৰু জবাবদিহিতা বিচৰা"ত জড়িত লোক আৰু গোটসমূহক বাধা দিব নালাগে।

## তথ্যসূত্ৰ


শ্ৰেণী:ইথিঅ’পিয়াৰ নাৰী অধিকাৰ কৰ্মী
শ্ৰেণী:ইথিঅ'পিয়াৰ ব্যক্তি
শ্ৰেণী:ৰাজনীতিবিদ
শ্ৰেণী:মহিলা ৰাজনীতিবিদ
কেৰেন আবেই

**কেৰেন লিডিয়া আবেই** () এগৰাকী ডেনিছ লেখিকা। ১৯৩০ চনৰ শেষৰ ফালে পেৰিছ আৰু লণ্ডনত সাংবাদিক হিচাপে কাম কৰাৰ আগতে তেওঁ কেইবাখনো ঐতিহাসিক উপন্যাসৰ দ্বাৰা জনপ্ৰিয়তা লাভ কৰিছিল য’ত দৃঢ় ইচ্ছাশক্তিৰ নাৰী তেওঁৰ মূল চৰিত্ৰ আছিল। তেওঁৰ ৰচনাসমূহৰ ভিতৰত ভ্ৰমণৰ কিতাপ আৰু ৰচনা সংকলনো আছে। 

## জীৱনী
নৰেব্ৰ’ৰ পাইকাৰী ব্যৱসায়ী ৰুডলফ খ্ৰীষ্টিয়ান আবেইৰ কন্যা আবেই কোপেনহেগেনত ডাঙৰ-দীঘল হৈছিল, কেৰেন কেয়াৰৰ স্কুলত পঢ়িছিল। স্কুলৰ পৰীক্ষাৰ পিছত তেওঁ অফিচৰ কেৰাণী হিচাপে কাম কৰিছিল তাৰ পিছত এগৰাকী পৰিভ্ৰমী সাংবাদিক হৈছিল। ১৯২৯ চনত পেৰিছলৈ যায় আৰু তিনি বছৰ ধৰি সাপ্তাহিক স্ক্যাণ্ডিনেভাৰ আই পেৰিছত কাম কৰে। ডেনমাৰ্কলৈ উভতি অহাৰ লগে লগে তেওঁ পলিটিকেন্স লিটাৰব্লেডৰ সম্পাদকীয় সম্পাদক হিচাপে কাম কৰে। ১৯৩৬ চনৰ পৰা ১৯৩৭ চনলৈকে প্ৰথমে লণ্ডনত আৰু তাৰ পিছত পেৰিছত পলিটিকেনৰ বিদেশী সংবাদদাতা আছিল। ১৯৩৭ চনত তেওঁ দৈনিক বাৰ্লিংগস্কে টিডেণ্ডলৈ গুচি যায় যাৰ সৈতে তেওঁ কৰ্মজীৱনৰ বাকী সময়ছোৱাত সম্পৰ্ক বজাই ৰাখিছিল। তেওঁৰ প্ৰতিবেদন, ধাৰাবাহিক আৰু ৰচনাসমূহ যুদ্ধৰ পূৰ্বৰ সময়ৰ বিকাশৰ প্ৰতি তেওঁৰ গভীৰ আগ্ৰহৰ প্ৰমাণ।

১৯৩৯ চনত তেওঁৰ প্ৰথম উপন্যাস ডেৰ এৰ লেংট টিল পেৰিছ (পেৰিছলৈ যোৱাৰ পথ আছে)ৰ পিছত দ্বিতীয় বিশ্বযুদ্ধৰ সময়ত ঔপন্যাসিক হিচাপে তেওঁৰ অগ্ৰগতি লাভ কৰে ১৯৪২ চনত ডেট স্কেভেড কিছুম বাকে (এইটো কিছুম বাকেত ঘটিছিল), ১৯৪৩ চনত ফ্ৰুয়েন টিল কেজছাৰগাৰ্ডেন (সম্ৰাট ভদ্ৰমহিলা) আৰু... Vi, der elsker livet (We who love life) 1944 চনত এই সকলোবোৰেই ১৯ শতিকাৰ উত্তৰ জিলেণ্ডত বাস কৰা এগৰাকী দৃঢ় ইচ্ছাশক্তিৰ মহিলাৰ জীৱনৰ বিকাশৰ সূত্ৰপাত ঘটায়। ইয়াৰ উপৰিও জনপ্ৰিয় আছিল তেওঁৰ মাৰ্টিন ধাৰাবাহিক (১৯৫০–৫৪), ১৯ শতিকাৰ গ্ৰাম্য জুটলেণ্ডৰ আধাৰত নিৰ্মিত আৰু আমেৰিকালৈ প্ৰব্ৰজন কৰা লোকসকলৰ জীৱনৰ সন্ধান কৰা পাঁচ খণ্ডৰ উপন্যাস। এই ধাৰাবাহিকখনৰ ভিতৰত আছে মাৰ্টিন (১৯৫০), মিন ছ'ন জানুছ (মাই চন জেনুছ) ১৯৫১, ব্ৰেণ্ড ডাইন স্কিবে (বাৰ্ণ ইয়োৰ শ্বিপচ্) ১৯৫২, ডেট গিল্ডনে লেণ্ড (দ্য গোল্ডেন কাণ্ট্ৰী) ১৯৫৩ আৰু ডেন ৰ'ড ডাল (দ্য ৰেড ভেলী) ১৯৫৪। কেৰেন আবেই তেওঁৰ কাল্পনিক জীৱনীও সফল হৈছিল: গ্ৰেভিণ্ডেন এফ বেগছভাৰ্ড (বাগছভাৰ্ডৰ কাউণ্টেছ) ১৯৫৮ আৰু মিন বেডষ্টেমৰ এৰ জমফ্ৰু (মাই গ্ৰণ্ডমাদাৰ ইজ এ ভাৰ্জিন) ১৯৬৫।

তেওঁৰ সকলো উপন্যাসতে তেওঁৰ নাৰী চৰিত্ৰসমূহে যুক্তি, সংবেদনশীলতা আৰু শক্তিৰ ক্ষেত্ৰত পাৰদৰ্শিতা দেখুৱাইছে আনহাতে তেওঁৰ কাহিনীসমূহ বিভিন্ন পৰিৱেশত অৱস্থিত, জীৱনৰ বিভিন্ন স্তৰৰ মানুহক পতিয়ন যোগ্যভাৱে চিত্ৰিত কৰিছে: চাৰ্কাছৰ লোক, কৃষক, প্ৰব্ৰজনকাৰী বা অভিজাত শ্ৰেণী। তেওঁৰ সকলো কাহিনীৰে ফলাফল সুখকৰ আছিল যদিও কিছুমান ক্ষেত্ৰত সিদ্ধান্তটো অলপ কৃত্ৰিম যেন লাগে।

নিজৰ অভিজ্ঞতাৰ আধাৰত ভ্ৰমণৰ কিতাপও লিখিছিল। ১৯৪৯ চনত আমেৰিকা ইকে লিগাৰ লেংট হাৰফ্ৰা (আমেৰিকা ইয়াৰ পৰা বহু দূৰত নহয় বুলি ভাল লাগিল) আৰু ১৯৬৩ চনত আইৰলেণ্ড — মিন টছড ø (আয়াৰলেণ্ড - মোৰ টছড দ্বীপ)ত ডেজলিগট আদি অন্যতম। তেওঁৰ সংগ্ৰহ কৰা ৰচনাসমূহ ১৯৬৮ চনত Fra mit skovhus (মোৰ হাবিৰ ঘৰৰ পৰা) নামেৰে প্ৰকাশ পাইছিল।

## তথ্য সূত্ৰ

শ্ৰেণী:সাহিত্যিক
শ্ৰেণী:সাংবাদিক
শ্ৰেণী:নাৰীবাদ আৰু লোকগাথা ২০২৫
শ্ৰেণী:মৃত ব্যক্তি
চেনাইট ফিচেহা

**চেনাইট ফিচেহা** () এগৰাকী ইথিঅ'পিয়ান-আমেৰিকীয় চিকিৎসক, অধিবক্তা আৰু প্ৰসূতি-স্ত্ৰীৰোগ বিশেষজ্ঞ। তেওঁ মিচিগান বিশ্ববিদ্যালয়ত এণ্ডক্ৰাইন'লজীত বিশেষজ্ঞতা লাভ কৰে আৰু চাউদাৰ্ণ ইলিনয় বিশ্ববিদ্যালয়ৰ পৰা জুৰিছ ডাক্তৰ লাভ কৰে। বৰ্তমান তেওঁ চুজান থম্পছন বাফেট ফাউণ্ডেশ্যনৰ আন্তঃৰাষ্ট্ৰীয় কাৰ্যসূচীৰ উপ-সভানেত্ৰী। কভিড-১৯ মহামাৰীৰ সময়ত আফ্ৰিকান নেতা আৰু প্ৰতিষ্ঠানসমূহৰ সৈতে কাম কৰি তেওঁ বিশ্বব্যাপী সমতাৰ সমৰ্থক হৈ পৰিছিল।ইয়াৰ উপৰি তেওঁ ২০১৬-১৭ চনত বিশ্ব স্বাস্থ্য সংস্থাৰ প্ৰথম আফ্ৰিকান সঞ্চালক প্ৰধান টেড্ৰ'ছ আধানমৰ নিৰ্বাচনী প্ৰচাৰ আৰু পৰিৱৰ্তনৰ অধ্যক্ষতা কৰে।

## শিক্ষা
ইথিঅ'পিয়াৰ আদিছ আবাবাত ফিছেহাৰ জন্ম হৈছিল। তেখেতে টিকুৰ আনবেছা (ব্লেক লায়ন মেডিকেল স্কুল)ত কিছু সময়ৰ বাবে অধ্যয়ন কৰে আৰু তাৰ পিছত আমেৰিকা যুক্তৰাষ্ট্ৰ, ৰোজাৰী কলেজ (বৰ্তমান ডমিনিকান বিশ্ববিদ্যালয়)লৈ স্থানান্তৰিত হয় আৰু তাৰ পৰাই তেওঁ বিজ্ঞান শাখাত স্নাতক ডিগ্ৰী লাভ কৰে। পিছলৈ চেনাইটে দক্ষিণ ইলিনয় বিশ্ববিদ্যালয়ত যৌথ জুৰিছ ডাক্তৰ (জে.ডি.)/ডক্টৰ অৱ মেডিচিন (এম.ডি.) কাৰ্যসূচী গ্ৰহণ কৰে য'ত তেওঁ সন্মানেৰে স্নাতক ডিগ্ৰী লাভ কৰে আৰু আলফা ওমেগা আলফা অনাৰ ছ'চাইটিত অন্তৰ্ভুক্ত হয়।তেওঁ প্ৰসূতি আৰু স্ত্ৰীৰোগ বিজ্ঞানত ৰেচিডেন্সি চূড়ান্ত কৰে আৰু মিচিগান বিশ্ববিদ্যালয়ৰ চিকিৎসা কেন্দ্ৰত প্ৰজনন এণ্ডক্ৰাইন'লজী আৰু বন্ধ্যাত্বত ফেল'শ্বিপ সম্পূৰ্ণ কৰে।

## কৰ্মজীৱন
ফিচেহাই ২০১৪ চনত মিচিগান বিশ্ববিদ্যালয়ত চেণ্টাৰ ফৰ ইণ্টাৰনেশ্যনেল প্ৰজনন স্বাস্থ্য প্ৰশিক্ষণ (CIRHT) স্থাপন কৰে আৰু ২০১৫ চনলৈকে তেওঁ ইয়াৰ কাৰ্যবাহী সঞ্চালিকা হৈ থাকে। ইউনিভাৰ্চিটি অৱ মিচিগান অধ্যাপক আৰু উপ-চাহাৰা আফ্ৰিকা আৰু দক্ষিণ-পূব এছিয়াৰ চিকিৎসা প্ৰতিষ্ঠানৰ অধ্যাপকসকলৰ বাবে সহযোগিতামূলক মঞ্চ হিচাপে কাম কৰিবলৈ চিআইআৰএইচটি প্ৰতিষ্ঠা কৰা হৈছিল য'ত ৰিপ'ৰ্ট কৰা মাতৃৰ মৃত্যুৰ হাৰ অধিক। ফিচেহাৰ নিষ্ঠাই মাতৃৰ মৃত্যুৰ হাৰ হ্ৰাস পোৱাত অৰিহণা যোগাইছে। তদুপৰি ইথিঅ'পিয়াত মিচু নামৰ এটা উদ্ভাৱনীমূলক আৰু প্ৰগতিশীল পৰিয়াল পৰিকল্পনা আৰু প্ৰজনন স্বাস্থ্য কেন্দ্ৰ স্থাপন কৰাত তেওঁ যথেষ্ট সহায় কৰিছে।

## তথ্যসূত্ৰ

শ্ৰেণী:চিকিৎসাবিদ
শ্ৰেণী:অধিবক্তা
শ্ৰেণী:ইথিঅ'পিয়াৰ ব্যক্তি
শ্ৰেণী:ইথিঅ’পিয়াৰ নাৰী অধিকাৰ কৰ্মী
অম্ৰুতা ফাদনবিছ

**অম্ৰুতা ফাদনবিছ** (; জন্ম: ৯ এপ্ৰিল ১৯৭৯) এগৰাকী ভাৰতীয় বেংকাৰ, অভিনেত্ৰী, গায়িকা আৰু সমাজ কৰ্মী আৰু মহাৰাষ্ট্ৰৰ বৰ্তমানৰ মুখ্যমন্ত্ৰী দেৱেন্দ্ৰ ফাদনবিছৰ পত্নী। তেওঁ এক্সিছ বেংকৰ উপাধ্যক্ষ পদত অধিষ্ঠিত। আন্তঃৰাষ্ট্ৰীয় খ্ৰীষ্টান বিশ্বাস ভিত্তিক সমাৱেশ ‘নেচনেল প্ৰেয়াৰ ব্ৰেকফাষ্ট ২০১৭’ত তেওঁ ভাৰতক প্ৰতিনিধিত্ব কৰিছিল।
## প্ৰাৰম্ভিক আৰু কৰ্মজীৱন
১৯৭৯ চনৰ ৯ এপ্ৰিলত মহাৰাষ্ট্ৰৰ নাগপুৰত অম্ৰুতা ৰানাডে নামেৰে জন্মগ্ৰহণ কৰে। তেওঁৰ দেউতাক চকু চিকিৎসক শৰদ ৰানাদে আৰু মাক স্ত্ৰীৰোগ বিশেষজ্ঞ চাৰুলতা ৰানাদে। তেওঁ নাগপুৰৰ ছেইণ্ট জোচেফ কনভেণ্ট স্কুলত অধ্যয়ন কৰিছিল। অম্ৰুতা ১৬ বছৰৰ তলৰ ৰাজ্যিক পৰ্যায়ৰ টেনিছ খেলুৱৈ আছিল। নাগপুৰৰ জি.এছ কলেজ অৱ কমাৰ্চ এণ্ড ইকনমিক্সৰ পৰা স্নাতক ডিগ্ৰী লয়। পিছলৈ তেওঁ ফাইনেঞ্চত এম বি এ ডিগ্ৰী লাভ কৰে আৰু পুনেৰ চিম্বায়'ছিছ ল স্কুলত কৰ আইন অধ্যয়ন কৰে।

২০০৩ চনত ফাদনাবিছে এক্সিছ বেংকৰ কাৰ্যবাহী কেচিয়াৰ হিচাপে নিজৰ কেৰিয়াৰ আৰম্ভ কৰে আৰু তাৰ পিছত নাগপুৰত এক্সিছ বেংকৰ ব্যৱসায়িক শাখাৰ নেতৃত্ব দিয়ে।
## তথ্য সংগ্ৰহ

 শ্ৰেণী:হিন্দী চলচ্চিত্ৰৰ নেপথ্য কণ্ঠশিল্পী
শ্বীনা ভাৰ্কী

**শ্বীনা নেলিকেল ভাৰ্কী** (ইংৰাজী: Sheena Nellickal Varkey; জন্ম: ২২ নৱেম্বৰ ১৯৯২), কেৰালাৰ এগৰাকী ভাৰতীয় খেলুৱৈ। তেওঁ ট্ৰিপল জাম্প ইভেণ্টত অংশগ্ৰহণ কৰে। ২০২২ চনত চীনৰ হাংঝৌত অনুষ্ঠিত হোৱা এছিয়ান গেমছৰ মহিলাৰ ট্ৰিপল জাম্প ইভেণ্টত ভাৰতীয় এথলেটিকছ দলৰ হৈ নাম অংশগ্ৰহণ কৰিছিল। ২০১৮ চনত এছিয়ান ইনড'ৰ চেম্পিয়নশ্বিপত তেওঁ ৰূপৰ পদক লাভ কৰে।

## কেৰিয়াৰ
ভাৰ্কীয়ে ২০২৩ চনৰ জুন মাহত ওড়িশাৰ ভুৱনেশ্বৰ কলিংগা ষ্টেডিয়ামত অনুষ্ঠিত ভাৰতীয় চেম্পিয়নশ্বিপত সোণৰ পদক লাভ কৰে। ২০২৩ চনৰ ফেব্ৰুৱাৰী মাহত তেওঁ আস্তানা নুৰ-চুলতানত অনুষ্ঠিত হোৱা দশম ২০২৩ এছিয়ান ইনড'ৰ এথলেটিকছ চেম্পিয়নশ্বিপত অংশগ্ৰহণ কৰে। ২০১৮ চনৰ ফেব্ৰুৱাৰী মাহত তেহৰাণত অনুষ্ঠিত ২০১৮ চনৰ এছিয়ান ইনড'ৰ এথলেটিকছ চেম্পিয়নশ্বিপত মহিলাৰ ট্ৰিপল জাম্পত ৰূপৰ পদক লাভ কৰে। ২০১৭ চনৰ জুলাই মাহত ওড়িশাৰ ভুবনেশ্বৰ এছিয়ান চেম্পিয়নশ্বিপত ব্ৰঞ্জৰ পদক লাভ কৰে। ২০১৬ চনৰ ছেপ্টেম্বৰ মাহত লক্ষ্ণৌত অনুষ্ঠিত লক্ষ্ণৌ ইণ্ডিয়ান অ'পেন চেম্পিয়নশ্বিপত সোণৰ পদক লাভ কৰে। ২০১৪ চনৰ ফেব্ৰুৱাৰী মাহত চীনৰ হাংঝৌত অনুষ্ঠিত হোৱা ২০১৪ চনৰ এছিয়ান ইনড'ৰ এথলেটিকছ চেম্পিয়নশ্বিপত তেওঁ ৭ম স্থান লাভ কৰে। ২০১২ চনৰ অক্টোবৰ মাহত শ্বীনাই প্ৰথমবাৰৰ বাবে লক্ষ্ণৌ ৰাষ্ট্ৰীয় জুনিয়ৰ চেম্পিয়নশ্বিপত বৃহৎ জয়ৰে লাভ কৰিছিল।

## তথ্য সংগ্ৰহ

শ্ৰেণী:ভাৰতৰ ক্ৰীড়াবিদ
শ্ৰেণী:মহিলা খেলুৱৈ
মাদিয়া আব্দাল্লা

**মাদিয়া আব্দাল্লা** এগৰাকী চুডানৰ সাংবাদিক আৰু ২০১১ চনৰ পিছত চুডানৰ কমিউনিষ্ট পাৰ্টিৰ বাতৰি কাকত চুডানৰ এল মেইডানৰ প্ৰথমগৰাকী মহিলা মুখ্য সম্পাদিকা।  মহিলাৰ কণ্ঠ কাকতত প্ৰকাশ কৰা চল্লিশৰ দশকৰ আৰম্ভণিতে ফাতিমা আহমেদ ইব্ৰাহিমৰ দৰে মহিলা অধিকাৰ কৰ্মীসকলৰ পদক্ষেপ অনুসৰণ কৰা সাংবাদিকতাৰ অগ্ৰণী মহিলাসকলৰ ভিতৰত তেওঁ আছিল অন্যতম। 

### কেৰিয়াৰ
১৯৮৫ চনত এল মেইডান কাকতত সাংবাদিক হিচাপে নিজৰ কেৰিয়াৰ আৰম্ভ কৰিছিল মাদিয়াই। তাৰ পিছত তেওঁ বিভিন্ন বাতৰি কাকতত কাম কৰিছিল, যেনে আলায়ম। চুডানত হোৱা বিস্তৃত শান্তি চুক্তিৰ চিপিএৰ পিছত আব্ডালাই এল মেইডানত কেইবাটাও স্তম্ভও লিখিছিল। 

### কাম
আব্দাল্লা এগৰাকী মহিলা অধিকাৰ কৰ্মী, মহিলাৰ সমতাৰ বাবে তেওঁ আহ্বান জনায় আৰু চুডানত লিংগ বৈষম্যৰ ব্যৱধান হ্ৰাস কৰাৰ বাবে চেষ্টা কৰিছে। তেওঁ বিভিন্ন অনলাইন পৰ্টেলত যেনে জনপ্ৰিয় মঞ্চ *চুডানীজঅনলাইন* মহিলাৰ সমস্যাৰ ওপৰত প্ৰবন্ধ লিখিছে। 

### গ্ৰেপ্তাৰ আৰু আদালতৰ গোচৰ
তেওঁৰ লেখাৰ ফলত আব্দাল্লাক আটক কৰা হৈছে আৰু ২০১৭ চনৰ এপ্ৰিল মাহত বিচাৰৰ সন্মুখীন হ’বলগীয়া হৈছে। ২০১৪ চনত আন এটা গোচৰত, য’ত আবদাল্লাই চুডান ৰাষ্ট্ৰীয় চোৰাংচোৱা আৰু নিৰাপত্তা সেৱা (এনআইএছএছ)ৰ দ্বাৰা ভুৱা বাতৰি প্ৰকাশ কৰাৰ অভিযোগৰ সন্মুখীন হৈছিল আৰু তেওঁক দোষী সাব্যস্ত কৰা হৈছিল। 
## তথ্য সূত্ৰ

শ্ৰেণী:সাংবাদিক
শ্ৰেণী:নাৰীবাদ আৰু লোকগাথা ২০২৫
জোনিতা গান্ধী

**জোনিতা গান্ধী ** (; জন্ম: ২৩ অক্টোবৰ, ১৯৮৯) ভাৰতীয় চলচ্চিত্ৰ আৰু সংগীত উদ্যোগত কৰা কামৰ বাবে পৰিচিত এগৰাকী কানাডাৰ গায়িকা। পেছাগতভাৱে জোনিতা নামেৰে জনা যায়।  ২০২৪ চনৰ পৰা তেওঁ প্ৰথমবাৰৰ বাবে স্বতন্ত্ৰ ইপি ‘লাভ লাইক ডেট’ মুকলি কৰি একক পপ শিল্পী ৰূপে প্ৰদৰ্শন কৰে।

তেওঁ মুখ্যতঃ হিন্দী, তামিল, তেলেগু ভাষাত গীত বাণীবদ্ধ কৰিছে। পাঞ্জাবী, মাৰাঠী, গুজৰাটী, বাংলা ভাষাতো তেওঁ কম পৰিমাণে গীত বাণীবদ্ধ কৰিছে। তেওঁৰ কিছুমান প্ৰশংসিত গীতৰ ভিতৰত "দ্য ব্ৰেক আপ চং ", "মেণ্টেস মানাদিল " অন্যতম। তেওঁ নিজৰ ইউটিউব উপস্থিতিৰ বাবেও জনা যায়। ২০১৩ চনত চেন্নাই এক্সপ্ৰেছৰ জৰিয়তে তেওঁৰ চলচ্চিত্ৰত নেপথ্য কণ্ঠশিল্পী ৰূপে যাত্ৰা আৰম্ভ হয়।

## তথ্য সংগ্ৰহ

 শ্ৰেণী:হিন্দী চলচ্চিত্ৰৰ নেপথ্য কণ্ঠশিল্পী
উমা আলট’নেন

**উল্লা-মাইজা "উমা" আলট’নেন** (২৮ আগষ্ট ১৯৪০, ভিহটি – ১৩ জুলাই ২০০৯, হেলচিংকি) এগৰাকী ফিনলেণ্ডৰ লেখক, সাংবাদিক আৰু গ্ৰীণ লীগৰ ৰাজনীতিবিদ আছিল।

### প্ৰাথমিক জীৱন আৰু শিক্ষা
আলট’নেনে এখন ফাৰ্মত ডাঙৰ-দীঘল হৈছিল আৰু অতি কম বয়সতে জীৱ-জন্তু ভাল পাবলৈ শিকিছিল। তেওঁ ইউনিভাৰ্চিটি অফ টেম্পেয়াৰত সাংবাদিকতা, সমাজবিজ্ঞান আৰু মনোবিজ্ঞান অধ্যয়ন কৰিছিল।

সাংবাদিক হিচাপে তেওঁ শিশু আৰু জীৱ-জন্তুৰ প্ৰতি হোৱা নিষ্ঠুৰতাৰ বিষয়সমূহৰ প্ৰতি বিশেষভাৱে আগ্ৰহী আছিল। পিছলৈ তেওঁ নিজাকৈ ফাৰ্মৰ মালিক হৈছিল। আলট’নেনে বহু বছৰ ধৰি ছেইনাজোকিত যুদ্ধ ঘোঁৰাত স্মৃতি ৰোমন্থন কৰি এটা মূৰ্তিৰ পোষকতা কৰিছিল।  ১৯৯৬ চনত এই স্মৃতিসৌধটো উন্মোচন কৰা হয়।

১৯৯৩ চনত আলটনেনৰ মাল্টিপল স্ক্লেৰচিছ ধৰা পৰে।

### কেৰিয়াৰ
আলট’নেনে *ৱাই এল ই*ত সাংবাদিক হিচাপে কাম কৰিছিল আৰু **আন্না** আলোচনীত অৰিহণা যোগাইছিল। যৌন শিক্ষা আৰু পশু নিষ্ঠুৰতাৰ বিষয়ে যুৱক-যুৱতীসকলৰ বাবে কেইবাখনো কিতাপ লিখিছিল।

১৯৯৪ চনত তেওঁ এলিজাবেথ ৰেনৰ ৰাষ্ট্ৰপতি নিৰ্বাচনৰ প্ৰচাৰৰ পৰিচালক হিচাপে কাৰ্যনিৰ্বাহ কৰে।

সহযোগী গ্ৰীণ পাৰ্টিৰ ৰাজনীতিবিদ হাইডি হাউটালা ফিনলেণ্ডৰ সংসদলৈ ঘূৰি অহাৰ পিছত আলট’নেনে ২০০৩ চনৰ পৰা ২০০৪ চনৰ ভিতৰত গ্ৰীণছ-ইএফএ দলক প্ৰতিনিধিত্ব কৰি ইউৰোপীয় সংসদত কাৰ্যনিৰ্বাহ কৰিছিল। তেওঁৰ কাৰ্যকালত আলট’নেন আছিল ইউৰোপীয় এম এছ ৰোগীৰ বাবে এগৰাকী স্পষ্টবাদী সমৰ্থক। ২০০৩ চনৰ ডিচেম্বৰ মাহত তেওঁ ইউৰোপীয় সংঘত এম এছ ৰোগীৰ বিৰুদ্ধে বৈষম্যৰ বিষয়ে উদ্বেগ সম্পৰ্কে ইউৰোপীয় সংসদত সম্বোধন কৰে।

২০০৮ চনৰ পতনত আলটনেন ভিহটি পৌৰসভালৈ নিৰ্বাচিত হয়।

### মৃত্যু
২০০৯ চনৰ জুলাই মাহৰ আৰম্ভণিতে আলটনেনে বিষৰ অভিযোগ কৰিছিল আৰু তেওঁক হেলচিংকিৰ ট'ল' হাস্পতালত ভৰ্তি কৰা হৈছিল।  ২০০৯ চনৰ ১৩ জুলাইত তেওঁৰ আকস্মিক মৃত্যু হয় আৰু তেওঁক হেলচিংকিৰ হিয়াটানিয়েমি কবৰস্থানত সমাধিস্থ কৰা হয়।

## তথ্য সূত্ৰ

শ্ৰেণী:সাহিত্যিক
শ্ৰেণী:সাংবাদিক
শ্ৰেণী:মৃত ব্যক্তি
শ্ৰেণী:নাৰীবাদ আৰু লোকগাথা ২০২৫
ছেইলা আব্দুল্লা

**ছেইলা আব্দুল্লা** ( ) জন্ম: ১৯৭১ চন, এগৰাকী পাকিস্তানী-আমেৰিকান গ্ৰন্থকাৰ, লেখক আৰু ডিজাইনাৰ।

### জীৱনী
ছেইলা আব্দুল্লাই বিভিন্ন বঁটা লাভ কৰিছে, তাৰ ভিতৰত ইংৰাজী ভাষাৰ বাবে *পাত্ৰছ বুখাৰী বঁটা*, *গোল্ডেন কুইল বঁটা*, *ৰিডাৰ ভিউজ বঁটা*, লিখিত কলা বঁটা আৰু হবছন ফাউণ্ডেশ্যনৰ অনুদান। 
*বিয়ণ্ড দ্য কেয়েন ৱাল* নামৰ অসাধাৰণ কল্পকাহিনীৰ বাবে তেওঁ বিশেষ জুৰী বঁটা লাভ কৰে, যিটো নৰুম্বেগা কল্পকাহিনী বঁটাৰ সৰ্বোচ্চ বঁটা আছিল।

তেওঁৰ গ্ৰন্থসমূহৰ ভিতৰত আছে চেফ্ৰন ড্ৰিমছ, বিয়ণ্ড দ্য কেয়েন ৱাল আৰু তিনিখন শিশুৰ কিতাপ: ৰাণী ইন চাৰ্চ অৱ এ ৰেইনবো, মাই ফ্ৰেণ্ড চুহানা আৰু এ মেনুৱেল ফৰ মাৰ্কো। বিশেষভাৱে সক্ষম শিশুৰ বাবেও তেওঁ কিতাপ লিখিছে।

২০১৪ চনৰ আৰম্ভণিতে ৱাশ্বিংটন আৰু লী বিশ্ববিদ্যালয়ৰ এটা গৱেষক দলে এটা অধ্যয়ন চলাইছিল য’ত তেওঁলোকে দেখিছিল যে, ছেইলা ৰচিত চেফ্ৰন ড্ৰিমছ নামৰ গ্ৰন্থখনৰ ৩,০০০ শব্দৰ উদ্ধৃতি পঢ়িলে এজন ব্যক্তি কম বৰ্ণবাদী হ’ব পাৰে। উপন্যাসখনক মুক্ত শিক্ষা তথ্যকোষে ৫০খন প্ৰব্ৰজন সাহিত্যৰ ভিতৰত এখন হিচাপে উল্লেখ কৰিছিল।
## তথ্য সূত্ৰ

শ্ৰেণী:সাহিত্যিক
শ্ৰেণী:নাৰীবাদ আৰু লোকগাথা ২০২৫
শ্ৰেণী:পাকিস্তানৰ ব্যক্তি
পিটা আমোৰ

**গুয়াডালুপে টেৰেছা আমোৰ শ্বমিডটলিন** (৩০ মে', ১৯১৮ – ৮ মে', ২০০০), যিজনে **পিটা আমোৰ** হিচাপে লিখিছিল, তেওঁ আছিল এগৰাকী মেক্সিকান কবি। 

## জীৱনী
তেওঁৰ জন্ম হৈছিল মেক্সিকো চহৰত, সাতটা সন্তান থকা পৰিয়ালৰ সৰু সন্তান আছিল আৰু মিশ্ৰিত ফৰাচী, জাৰ্মান আৰু স্পেনিছ বংশৰ, মেক্সিকান অভিজাত শ্ৰেণীৰ এজন সদস্য। তেওঁৰ পিতৃ-মাতৃ আছিল কেৰ'লিনা শ্বমিডটলিন ৱাই গাৰ্চিয়া টেৰুৱেল (জাৰ্মান আৰু স্পেনিছ মূলৰ) আৰু ইমানুৱেল আমোৰ ছুবেৰভিয়েল (স্পেনিছ আৰু ফৰাচী মূলৰ)। বিপ্লৱৰ পিছত তেওঁৰ পৰিয়াললৈ নামি অহা আৰ্থিক দুৰ্দশাৰ কথা *Yo soy mi casa* ত বৰ্ণনা কৰা হৈছে। মেক্সিকো চহৰত এখন গেলেৰী চলোৱা ভগ্নী ইনেছৰ জৰিয়তে আমোৰে সৰুতে শিল্পৰ সৈতে পৰিচিত হৈছিল।

আমোৰে নিজৰ সময়ৰ কেথলিক ৰীতি-নীতিক অৱজ্ঞা কৰিছিল। তেওঁৰ প্ৰেম জীৱন আছিল তীব্ৰ আৰু বৈচিত্ৰ্যময়, তেওঁ আছিল এগৰাকী অকলশৰীয়া মাতৃ আৰু তেওঁৰ কবিতাত ঈশ্বৰৰ প্ৰতি থকা সন্দেহ প্ৰকাশ কৰিছিল।
যৌৱনত তেওঁ এগৰাকী অভিনেত্ৰী আৰু ডিয়েগো ৰিভেৰা আৰু ৰাউল এংগুয়ানোৰ দৰে বিখ্যাত ফটোগ্ৰাফাৰ আৰু চিত্ৰকৰৰ মডেল আছিল, যাৰ বাবে তেওঁ নগ্ন অৱস্থাতো প’জ দিছিল। জোচে ক্লেমেণ্টে অৰ’জকো, ডেভিদ আলফাৰো ছিকেইৰ’ছ আৰু মাৰিয়া ফেলিক্সৰ বন্ধু আছিল। 

জুয়ানা ইনেছ দে লা ক্ৰুজ ("দশম মিউজ") আৰু ফ্ৰান্সিস্কো ডি কুৱেভেডোৰ দ্বাৰা প্ৰভাৱিত তেওঁৰ কবিতা প্ৰথম ব্যক্তিত উল্লেখ কৰা আধ্যাত্মিক বিষয়সমূহৰ বিষয়ে প্ৰত্যক্ষ প্ৰকাশৰ বাবে উল্লেখযোগ্য। 

আমোৰে এনে এক ট্ৰেজেডীৰ অভিজ্ঞতা লাভ কৰিছিল যিয়ে তেওঁৰ ব্যক্তিগত জীৱন আৰু তেওঁৰ কামক গভীৰভাৱে চিহ্নিত কৰিছিল: ১৯ মাহ বয়সত হোৱা পুত্ৰ মেনুৱেলৰ মৃত্যু। তেওঁৰ মৃত্যুৰ পিছত আমোৰৰ পৰা দীৰ্ঘদিনীয়া সৃষ্টিৰ ক্ষেত্ৰত স্থবিৰতা আহিছিল আৰু ইয়াৰ ফলত তেওঁৰ ৰাজহুৱা জীৱনৰ পৰা আঁতৰি আহিছিল।

২০০০ চনৰ আৰম্ভণিতে আমোৰত বিশেষকৈ এলজিবিটি সম্প্ৰদায়ৰ ভিতৰত পুনৰুজ্জীৱন ঘটিছিল, ডেছডে গায়োলা নামৰ গভীৰ নিশাৰ স্কেচ কমেডী অনুষ্ঠানত তেওঁৰ পৰা অনুপ্ৰাণিত হোৱা পেৰ’ডি চৰিত্ৰৰ বাবে। অভিনেতা মিগেল ৰোমেৰ’ই অভিনয় কৰা পুনৰাবৃত্তিমূলক খণ্ডটোৰ নাম দিয়া হৈছিল এল ৰিংকন ডি পিটা আমোৰ।

মেক্সিকান লেখিকা এলেনা পনিয়াট’স্কা আৰু মেক্সিকান কূটনীতিবিদ বাৰ্নাৰ্ডো চেপুলভেডা আমোৰৰ পেহীয়েক আছিল। 

৮১ বছৰ বয়সত মেক্সিকো চহৰত তেওঁৰ মৃত্যু হয়।

## উত্তৰাধিকাৰ
“মেক্সিকো ৰিভিজিটেড” নামৰ গ্ৰন্থখনত আৰ্না ফাৰ্গুচনে পিটাক “এগৰাকী কবিৰ ছবি বুলি অভিহিত কৰিছে; বহু সমালোচকে তেওঁক মেক্সিকোৰ শ্ৰেষ্ঠ মহিলা কবি বুলি গণ্য কৰে, যদিওবা লিংগ বা যিকোনো যুগৰ শ্ৰেষ্ঠৰ ভিতৰত নহয়... তেওঁৰ কবিতাসমূহে গভীৰ আন্তৰিকতা আৰু সত্যৰ প্ৰকৃত সন্ধান প্ৰতিফলিত কৰে।”

ইয়াৰ উপৰিও মেক্সিকো চহৰৰ আমেৰিকা যুক্তৰাষ্ট্ৰৰ আন্তঃৰাষ্ট্ৰীয় বিশ্ববিদ্যালয়ৰ লেটিন আমেৰিকান অধ্যয়ন বিভাগৰ মুৰব্বী মাইকেল শ্বুছলাৰে আমোৰক “২০ শতিকাৰ প্ৰথম অংশৰ মেক্সিকোৰ সৰ্বশ্ৰেষ্ঠ আৰু আটাইতকৈ আওকাণিত কবি” বুলি উল্লেখ কৰিছে।

আজি তেওঁক মেক্সিকোত নাৰী যৌন মুক্তিৰ পূৰ্বসূৰী হিচাপে স্মৰণ কৰা হয়।

## তথ্য সূত্ৰ

শ্ৰেণী:মেক্সিকোৰ ব্যক্তি
শ্ৰেণী:কবি
শ্ৰেণী:মৃত ব্যক্তি
শ্ৰেণী:নাৰীবাদ আৰু লোকগাথা ২০২৫
এলিছা এছ আমোৰে

**এলিছা এছ আমোৰে** (), ১৩ এপ্ৰিল, ১৯৮৪ চনত জন্ম লাভ কৰা এগৰাকী ইটালীৰ ঔপন্যাসিক। হেভেন এণ্ড হেলৰ বিষয়ে লিখা অতিপ্ৰাকৃতিক ৰোমাঞ্চ কাহিনী "টাচড" ছিৰিজৰ তেওঁ লেখিকা। তেওঁৰ ধাৰাবাহিকখন আন্তৰ্জাতিক সফলতা যিটো প্ৰথমে ইটালীৰ প্ৰধান প্ৰকাশক এডিট্ৰাইচ নৰ্ডে ইটালীয় ভাষাত প্ৰকাশ কৰিছিল।

## কেৰিয়াৰ
২০১৬ চনত তেওঁৰ কিতাপসমূহ ইংৰাজীত অনুবাদ কৰি প্ৰকাশ কৰিবলৈ আৰম্ভ কৰে। *টাচড ছাগা* আছিল তেওঁৰ প্ৰধান সৃষ্টি যি ২ লাখতকৈও অধিক কপি বিক্ৰী হৈছিল।

ইয়াৰ প্ৰথম খণ্ড টাচড: দ্য কেৰেছ অৱ ফেট, যিটো হৈছে এজন এঞ্জেল অৱ ডেথৰ কাহিনী, সমালোচকসকলে “মিট জো ব্লেক আৰু চিটি অৱ এঞ্জেলছৰ এটা যুৱ প্ৰাপ্তবয়স্ক সংস্কৰণ” বুলি প্ৰশংসা কৰিছে। ২০১৭ চনত আমোৰে লছ এঞ্জেলছলৈ উৰা মাৰিছিল টাচড উইথ হলিউডৰ তাৰকা মেট লেণ্টাৰৰ অডিঅ' সংস্কৰণৰ কাম কৰিবলৈ। 

২০১৩ চনৰ লুকা কমিক্স এণ্ড গেমছত তেওঁ সন্মানীয় অতিথি আছিল, আৰু ভেনিটি ফেয়াৰ, গ্লেমাৰ, মেৰীক্লেয়াৰ ইটালী আৰু ৱায়াৰ্ডত অভিনয় কৰিছে।  ফেণ্টাচিমেগাজিনে তেওঁক ‘ৰোমাণ্টিক ফেণ্টাচিৰ নিৰ্বিবাদ ৰাণী’ বুলি অভিহিত কৰিছিল। 

২০১৮ চনৰ মাজভাগত তেওঁ ডাৰ্ক টুৰ্ণামেণ্ট প্ৰকাশ কৰে, যিখন টাচড কাহিনীৰ সৈতে একেখন জগততে প্ৰতিষ্ঠা কৰা নতুন স্পিন-অফ ট্ৰাইলজীৰ প্ৰথমখন কিতাপ।

## তথ্য সূত্ৰ

শ্ৰেণী:ইটালীৰ ব্যক্তি
শ্ৰেণী:সাহিত্যিক
শ্ৰেণী:নাৰীবাদ আৰু লোকগাথা ২০২৫
এম. দি. বালছাম্মা

**মানাতুৰ দেৱাশিয়া বালছাম্মা** (ইংৰাজী: Manathoor Devasia Valsamma; জন্ম: ২১ অক্টোবৰ ১৯৬০) এগৰাকী অৱসৰপ্ৰাপ্ত ভাৰতীয় খেলুৱৈ। তেওঁ এছিয়ান গেমছত ব্যক্তিগত স্বৰ্ণ পদক লাভ কৰা দ্বিতীয়গৰাকী ভাৰতীয় মহিলা আৰু ভাৰতীয় ভূমিত এই পদক লাভ কৰা প্ৰথমগৰাকী ভাৰতীয় মহিলা।

## জীৱন আৰু কেৰিয়াৰ
১৯৬০ চনৰ ২১ অক্টোবৰত কেৰালাৰ কন্নুৰ জিলাৰ অট্টাথাইত বালছাম্মাৰ জন্ম হৈছিল। স্কুলীয়া দিনতে তেওঁ এথলেটিকছ কেৰিয়াৰ আৰম্ভ কৰিছিল যদিও অধিক অধ্যয়নৰ বাবে মাৰ্চি কলেজ পলাক্কাডলৈ যোৱাৰ পিছতহে খেলক অধিক গুৰুত্বসহকাৰে লয়। ১৯৭৯ চনত পুনেত অনুষ্ঠিত আন্তঃবিশ্ববিদ্যালয় চেম্পিয়নশ্বিপত ১০০ মিটাৰ হাৰ্ডলছ আৰু পেণ্টাথলনত কেৰালাৰ হৈ তেওঁৰ প্ৰথম পদক লাভ কৰে।

তেওঁ ভাৰতীয় ৰেলৰ দক্ষিণ সংমণ্ডলত যোগদান কৰে আৰু এ. কে. কুট্টিৰ ওচৰত প্ৰশিক্ষণ লয়৷ ১৯৮১ চনত বাংগালুৰুত অনুষ্ঠিত আন্তঃৰাজ্যিক সভাত ৪০০ মিটাৰ ফ্লেট আৰু ৪০০ মিটাৰ আৰু ১০০ মিটাৰ ৰিলেৰ উপৰিও ৫টা সোণৰ পদক, ১০০ আৰু ৪০০ মিটাৰৰ ওপৰৰ হাৰ্ডলছত জয়লাভ কৰি এক বৃহৎ সাফল্য লাভ কৰিছিল। সেই প্ৰদৰ্শনে তেওঁক ৰেলৱে আৰু ৰাষ্ট্ৰীয় দলত কেৰিয়াৰত অনুঘটকৰ দৰে কাম কৰে আৰু ১৯৮২ চনত তেওঁ নতুন অভিলেখৰে ৪০০ মিটাৰ হাৰ্ডলছৰ ওপৰত ৰাষ্ট্ৰীয় চেম্পিয়ন হয়, তেওঁৰ সেই প্ৰদৰ্শন এছিয়াৰ অভিলেখতকৈও ভাল আছিল।

১৯৮২ চনৰ জৱাহৰলাল নেহৰু ষ্টেডিয়ামত অনুষ্ঠিত এছিয়ান গেমছত তেওঁ ঘৰুৱা দৰ্শকৰ সন্মুখত ৫৮.৪৭ ছেকেণ্ডত ৪০০ মিটাৰ হাৰ্ডলছত স্বৰ্ণ পদক লাভ কৰি ভাৰতীয় আৰু এছিয়াৰ অভিলেখ সৃষ্টি কৰে।

## তথ্য সংগ্ৰহ

শ্ৰেণী:ভাৰতৰ ক্ৰীড়াবিদ
শ্ৰেণী:মহিলা খেলুৱৈ
ললিত জে. ৰাও

**ললিত জে. ৰাও**  (;জন্ম: ৬ নৱেম্বৰ ১৯৪২) হৈছে ভাৰতীয় শাস্ত্ৰীয় সংগীতৰ এগৰাকী গায়িকা আৰু আগ্ৰা ঘৰানাৰ এগৰাকী প্ৰতিনিধি।
## প্ৰাৰম্ভিক জীৱন
ৰাওৰ শাস্ত্ৰীয় সংগীতৰ সৈতে পৰিচয় হৈছিল তিনি বছৰ বয়সত, আগ্ৰা ঘৰানাৰ কণ্ঠশিল্পী ফৈয়াজ খানৰ কনচাৰ্টত। আগ্ৰা ঘৰাত দীক্ষা দিয়া ৰামা ৰাও নাইকৰ পৰা সংগীত শিকিবলৈ আৰম্ভ কৰিছিল। ৰাওৰ প্ৰথম ৰাজহুৱা কনচাৰ্ট আছিল বাংগালুৰু সংগীত সভাত ১২ বছৰ বয়সত[citation needed]। ১৪ বছৰ বয়সত মুম্বাইত অনুষ্ঠিত হোৱা সৰ্বভাৰতীয় শাস্ত্ৰীয় সংগীত প্ৰতিযোগিতাত জয়ী হৈছিল আৰু সেই বছৰতে স্বামী হৰিদাস সংগীত সন্মিলনৰ আটাইতকৈ কম বয়সীয়া অংশগ্ৰহণকাৰী হৈছিল[উদ্ধৃতিৰ প্ৰয়োজন]।
ৰাৱে ইলেক্ট্ৰিকেল কমিউনিকেচন ইঞ্জিনিয়াৰিঙত স্নাতক আৰু স্নাতকোত্তৰ ডিগ্ৰী লাভ কৰে নিউ ব্ৰান্সৱিক বিশ্ববিদ্যালয়ৰ পৰা। ১৯৬৭ চনত জয়বন্ত ৰাওৰ সৈতে বিবাহপাশত আবদ্ধ হৈ কামৰ বাবে দিল্লীলৈ গুচি যায়। তেওঁৰ স্বামীয়ে ৰাওক অভিযান্ত্ৰিক কেৰিয়াৰ পৰিত্যাগ কৰি গায়ন-বায়ন কৰিবলৈ পতিয়ন নিয়াইছিল আৰু তেওঁ দীনকাৰ কাইকিনিৰ পৰা আৰু পিছলৈ খাদিম হুছেইন খানৰ পৰা প্ৰশিক্ষণ লৈছিল।

ৰাওৱে পুনৰ সুৰ চিংগাৰ সংসাদলৈ গৈ নিজৰ পৰিবেশন কেৰিয়াৰ পুনৰ আৰম্ভ কৰে আৰু ইতিবাচক সমাদৰৰ পিছত এগৰাকী পেছাদাৰী গায়িকা হিচাপে পৰিগণিত হয়। খ্যাল, ধ্ৰুপদ, ধমৰ, লগতে থুমৰি, তৰণ আৰু হৰি গোৱাতো তাই সিমানেই পাকৈত।

## গায়কী জীৱন
বিদেশত তেওঁৰ প্ৰথম কনচাৰ্ট আছিল ১৯৮১ চনত। ফ্ৰান্স, ব্ৰিটেইন, আমেৰিকা আৰু কানাডাত অনুষ্ঠান পৰিৱেশন কৰা ৰাওৱে অল ইণ্ডিয়া ৰেডিঅ'ৰ শীৰ্ষ গ্ৰেডৰ শিল্পী। ৰাৱে নিয়মিতভাৱে ৰেডিঅ’ আৰু টেলিভিছনত অনুষ্ঠান পৰিৱেশন কৰে।
ৰাও আছিল সত্তৰৰ দশকৰ মাজভাগত এটা ট্ৰাষ্ট "সাজন মিলাপ" স্থাপনৰ অন্যতম মূল ব্যক্তি, তেওঁৰ উস্তাদৰ সংগীত জনপ্ৰিয় কৰিবলৈ, যিয়ে "সাজন পিয়া" কলমৰ নাম ব্যৱহাৰ কৰিছিল। ১৯৮৯ চনৰ পৰা ১৯৯১ চনলৈকে আইটিচি সংগীত গৱেষণা একাডেমীৰ ফৰ্ড ফাউণ্ডেশ্যন আৰ্কাইভ প্ৰকল্পৰ মুখ্য সমন্বয়ক আছিল। কেইবছৰমানৰ পিছত তেওঁ নিজেই ছিয়াটলৰ ৱাশ্বিংটন বিশ্ববিদ্যালয়ৰ নৃতাত্ত্বিক-সংগীতবিজ্ঞান বিভাগৰ বাবে গাইছিল। তেওঁলোকৰ বাবে ৰাওৰ আগ্ৰা ঘৰৰ সংগীত আৰ্কাইভ কৰিবলৈ।

ৰাও বাঙ্গালোৰত থাকে আৰু সংগীত শিকায়। ভাৰতী প্ৰথাপ, মনোহৰ পাটৱৰ্ধন, কৈলাশ কুলকাৰ্ণী, প্ৰতিমা বেলাভে তেওঁৰ কেইজনমান উল্লেখযোগ্য শিষ্য।

## উল্লেখযোগ্য অভিনয়
*পুনে, হুবলি আৰু কুণ্ডগোলত সৱাই গন্ধৰ্ব ভীমসেন মহোৎসৱ
*নতুন দিল্লী, আগ্ৰা, জয়পুৰ, যোধপুৰ আদি ঠাইত ITC-SRA সংগীত সন্মিলন
*গ্ৱালিয়ৰৰ তানচেন সমাৰোহ
*দিল্লীত বিষ্ণু দিগম্বৰ জয়ন্তী উৎসৱ
*মুম্বাই, দিল্লী, মথুৰা আৰু বৃন্দাবনত স্বামী হৰিদাস সংগীত সন্মিলন
*মুম্বাই, দিল্লী আৰু বেংগালুৰুত গুনিদাস সংগীত সন্মিলন
*সমগ্ৰ ভাৰতৰ দৈৰ্ঘ্য আৰু বহল স্থানত সংগীত বৃত্ত আৰু সংগীত সভা
*আমেৰিকা, কানাডা, ব্ৰিটেইন, ফ্ৰান্স আৰু ছুইজাৰলেণ্ডৰ কেইবাটাও সফল কনচাৰ্ট ভ্ৰমণ।

## বঁটা আৰু স্বীকৃতি
*গুৰুমা অন্নপূৰ্ণা দেৱী বঁটা: অন্নপূৰ্ণা দেৱী ফাউণ্ডেশ্যন, ২০২৪
*সংগীত নাটক অকাডেমী বঁটা: ভাৰত চৰকাৰ, ২০১৮
*কৰ্ণাটক ৰাজ্যোৎসৱ বঁটা ৰাজোৎসৱ প্ৰশস্তি: কৰ্ণাটক চৰকাৰ, ২০১৭
*কৰ্ণাটক সংগীত নৃত্য একাডেমী গৌৰৱপুৰস্কাৰ
*কৰ্ণাটক কালাশ্ৰী: কৰ্ণাটক চৰকাৰ ২০১১-২০১২
*২০১৬ চনৰ আজীৱন কৃতিত্বৰ বাবে গুজৰাট ৰাজ্যিক সংগীত নাটক অকাডেমীৰ পৰা টানা ৰিৰি বঁটা
*কেৰেলা চৰকাৰৰ দ্বাৰা নিশাগন্ধি পুৰস্কাৰম ২০১৪
*"সুৰ মণি": সুৰ চিংগাৰ সংসাদ
*বাংগালুৰু গায়না সমাজৰ পৰা জীৱনজোৰা সাফল্য বঁটা
*আজীৱন কৃতিত্ব বঁটাঃ পুত্তৰাজ সন্মান
*বি কে এফ মল্লিকাৰ্জুন মনছুৰ বঁটা ২০১৪
*হিন্দুস্তানী শাস্ত্ৰীয় সংগীত ২০১৬ত আজীৱন সাফল্যৰ বাবে শ্ৰীমদ্ বাদিৰাজা আৰাধনা ট্ৰাষ্টৰ গণকলা তপস্বিনী
*স্বৰতপসৱী স্বৰ সংকুলা, মহীশূৰ

## তথ্যসূত্ৰ
জেকলিন কালিমুণ্ডা

**জাকলিন কালিমুণ্ডা** (জন্ম ১৯৭৪) ৰুৱাণ্ডাৰ এগৰাকী চলচ্চিত্ৰ প্ৰযোজক, তথ্যচিত্ৰ নিৰ্মাতা, পৰিচালিকা আৰু লেখিকা। 

## জীৱনী
জছকলিন কালিমুণ্ডাৰ জন্ম কিগালি, ৰুৱাণ্ডাত হৈছিল। তেওঁ কেনিয়া, মাদাগাস্কাৰ আৰু ইংলেণ্ডত বাস কৰাৰ পিছত ফ্ৰান্সলৈ গৈছিল। বিদ্যালয়ত অধ্যয়নৰ সময়ত, তেওঁ ব্যৱস্থাপনাৰ সৈতে আফ্ৰিকাৰ ইতিহাসো পঢ়িছিল। পিছত তেওঁ চলচ্চিত্ৰ প্ৰযোজনা আৰু বিতৰণত বিশেষত্ব লাভ কৰে। তেওঁ সম্পাদক হিচাপে প্ৰশিক্ষণ লৈছিল আৰু এই দক্ষতা ব্যৱহাৰ কৰি তথ্যচিত্ৰ আৰু টেলিভিছন চলচ্চিত্ৰৰ কাম কৰিছিল। তেওঁৰ সৃষ্টি শক্তিশালী মৌলিক গল্প আৰু বিষয়ৰ ওপৰত কেন্দ্ৰিত।

## চলচ্চিত্ৰ তালিকা
২০০২ চনত, তেওঁ নিজৰ প্ৰথমখন চলচ্চিত্ৰ Histoire de tresses (হিস্তৱাৰ দে ত্ৰেছ) লিখি, পৰিচালনা কৰি সহ-প্ৰযোজনা কৰিছিল। এই ২৩ মিনিট দৈৰ্ঘ্যৰ চলচ্চিত্ৰ ২০০৩ চনৰ জাঞ্জিবাৰ আন্তৰ্জাতিক চলচ্চিত্ৰ উৎসৱত সৰ্বশ্ৰেষ্ঠ চুটি চলচ্চিত্ৰ ৰূপে ভোট লাভ কৰিছিল। এই চলচ্চিত্ৰ ব্ৰিটিছ ফিল্ম ইনষ্টিটিউট আৰু নিউয়ৰ্ক আফ্ৰিকান চলচ্চিত্ৰ মহোৎসৱৰ দ্বাৰা যুক্তৰাষ্ট্ৰ আৰু যুক্তৰাজ্যত বিতৰণ কৰা হৈছিল। 

তথ্যচিত্ৰ হ'মলেণ্ড ৰুৱাণ্ডাৰ ছবি সংগ্ৰহ সম্পৰ্কে ইতিহাসবিদ জিন-পিয়েৰ ক্ৰেটিয়েন আৰু হেলেন ডি’আলমেইডা-ট’প’ৰৰ সৈতে কৰা গৱেষণাৰ ফল। এই কামৰ বাবে, জাকলিন কালিমুণ্ডাই ৰুৱাণ্ডাৰ ৮০ বছৰৰ অপ্ৰকাশিত চলচ্চিত্ৰ আৰ্খাইভ উন্মোচন কৰিছিল। এই চলচ্চিত্ৰ ২০০৭ চনৰ FESPACO উৎসৱত প্ৰদৰ্শিত হৈছিল। 

২০০৭ আৰু ২০০৮ চনত, তেওঁ ইমেজিন আফ্ৰিকা নামৰ টিভি শৃংখলাৰ প্ৰথম আৰু দ্বিতীয় পৰ্ব সহ-পৰিচালনা কৰিছিল, যি ইংৰাজী, ফ্ৰেন্স, স্বাহিলি, জুলু, পৰ্তুগীজ আৰু অন্যান্য আফ্ৰিকান ভাষাত ৩৫খন আফ্ৰিকান দেশত সম্প্ৰচাৰ কৰা হৈছিল। তাৰ পিছত, তেওঁ হাই লাইফ নামৰ চলচ্চিত্ৰ কেনেল প্লাচ হ'ৰাইজনৰ সৈতে সহ-প্ৰযোজনা কৰি ২০১১ চনত মুক্তি দিয়িছিল। 

তেওঁ ব্ৰিলিয়াণ্ট টেলেণ্ট কেম্পাচৰ ছাত্ৰী আছিল। ২০১২ চনত, তেওঁ Focus Features Africa Firstৰ সহায়ত বাৰ্নিং ডাউন নামৰ এক চুটি চলচ্চিত্ৰ প্ৰযোজনা আৰু পৰিচালনা কৰিছিল, য'ত "এৰিক এবৌয়ানে" আৰু "চাইৰিল গুই"য়ে অভিনয় কৰিছিল। 

২০১৬ চনত, কালিমুণ্ডাই ফ্ল'ৰিছ নামৰ কিনিয়াৰুৱাণ্ডা ভাষাৰ তথ্যচিত্ৰ লিখি পৰিচালনা কৰিছিল। 

## বাহ্যিক সংযোগ
*  

 

## তথ্যসূত্ৰ

শ্ৰেণী:জীৱিত ব্যক্তি 
শ্ৰেণী:ৰুৱাণ্ডাৰ ব্যক্তি 
শ্ৰেণী:লেখিকা
নাহু সেনয় গিৰ্মা

**নাহু সেনই গিৰ্মা** () এগৰাকী ইথিঅ'পিয়াৰ মহিলা অধিকাৰ কৰ্মী। ২০১০ চনৰ এপ্ৰিল মাহত মহিলাসকলক নেতৃত্বৰ ভূমিকাত প্ৰশিক্ষণ দিবলৈ স্থাপিত বেচৰকাৰী সংস্থা এছ’চিয়েশ্যন অৱ উইমেন ইন বল্ডনেছ (AWiB)ৰ তেওঁ সহ-প্ৰতিষ্ঠাপক৷ কাৰ্যবাহী সঞ্চালিকা হিচাপে কেইবাটাও দাতব্য সংস্থা স্থাপন কৰিছে।

## কৰ্মজীৱন
নাহু সেনায় গিৰ্মাৰ জন্ম মেকেলেত হৈছিল । ৩৪ বছৰ বয়সত মৃত্যু হোৱা তেওঁৰ পিতৃয়ে তেওঁক পৰম্পৰাগতভাৱে পুৰুষসুলভ নাম দিছিল যাৰ অনুবাদ হৈছে "এতিয়া ভাল কিবা এটা হৈছে", কাৰণ তেওঁ কন্যা সন্তান পাই ইমানেই আনন্দিত হৈছিল।তেওঁৰ তিনিজন ভাই-ভনী আছিল, ইয়াৰে দুজন ডেৰ্গ শাসনৰ কাৰ্য্যৰ বলি হৈছিল। গিৰ্মাই ৭ বছৰ বয়সলৈকে আদিছ আবাবাত পৈতৃক আইতাকৰ সৈতে বাস কৰিছিল আৰু তাৰ পিছত সম্পূৰ্ণ ছোৱালীৰ বৰ্ডিং স্কুলত পঢ়িছিল। ইথিঅ'পিয়ালৈ উভতি অহাৰ আগতে তেওঁ কানাডা, আমেৰিকা আৰু ইটালীত বিদেশত কাম কৰিছিল।

গিৰমাই পৰিচালনা পৰামৰ্শদাতা হিচাপে কাম কৰে। তেখেতৰ কমিচনসমূহৰ ভিতৰত আই বি এম, চাইণ্টিফিক আটলাণ্টা, ডেল্টা এয়াৰ লাইনছ, আৰু বেলচাউথৰ বাবে ক্ৰছ-কলচাৰেল ৱৰ্কিঙৰ ওপৰত প্ৰশিক্ষণ আলোচনা চক্ৰ অন্তৰ্ভুক্ত কৰা হৈছে। ইয়াৰ উপৰি তেওঁ আমেৰিকা চৰকাৰৰ বাবে দল গঠনৰ পাঠ্যক্ৰম আৰু আফ্ৰিকাৰ বাবে ৰাষ্ট্ৰসংঘৰ অৰ্থনৈতিক আয়োগ আৰু ইথিঅ'পিয়ান বিমান সংস্থাৰ বাবে প্ৰশিক্ষণ কাৰ্যসূচী প্ৰস্তুত কৰিছে।  

গিৰমা আফ্ৰিকান উইমেন ইন বিজনেছৰ সহ-প্ৰতিষ্ঠাপক (ৰোমান কিফ্লেৰ সৈতে) আৰু কাৰ্যবাহী সঞ্চালক, যিটো ২০১০ চনৰ এপ্ৰিল মাহত মহিলাসকলক তেওঁলোকৰ সম্প্ৰদায়ত নেত্ৰী হ'বলৈ প্ৰশিক্ষণ দিবলৈ স্থাপিত কৰা এটা বেচৰকাৰী সংস্থা। সংস্থাটোৱে মহিলাসকলক উদ্যোগী হিচাপে গঢ়ি তুলিবলৈ অনলাইন মঞ্চ আৰু ই-লাৰ্নিং পাঠ্যক্ৰম আয়োজন কৰে। ২০১৪ চনৰ মাৰ্চ মাহত তেওঁ ৰাষ্ট্ৰসংঘৰ যোগাযোগ গোট আৰু আদিছ আবাবা বিশ্ববিদ্যালয়ে আয়োজন কৰা নেতৃত্ব আৰু উন্নয়নত মহিলাৰ ভূমিকা সম্পৰ্কে যুৱক-যুৱতীসকলৰ সৈতে আলোচনাৰ মডাৰেটৰ আছিল।.

## তথ্যসূত্ৰ

শ্ৰেণী:ইথিঅ’পিয়াৰ নাৰী অধিকাৰ কৰ্মী
তু তু থা

**তু তু থা** (জন্ম ২৮ আগষ্ট ১৯৭১) এজনী বাৰ্মাৰ মহিলা সাংবাদিক আৰু ঔপন্যাসিক। তেওঁৰ জন্ম হৈছিল ১৯৭১ চনৰ ২৮ আগষ্ট তাৰিখে। তেওঁ পিতৃ *আ নাউং* এজন বিশিষ্ট কাৰ্টুনিষ্ট। তেওঁ আৰম্ভণিতে গভৰ্ণমেণ্ট টেকনিকেল ইনষ্টিটিউটত অভিযান্ত্ৰিক শিক্ষাৰ প্ৰশিক্ষণ লৈছিল। 

তু তু থাই থাইলেণ্ডৰ *চিয়াং মাই* আৰু ম্যানমাৰৰ য়াংগুনত *দ্য ইৰাৱাদী*ৰ সম্পাদিকা হিচাপে কাম কৰিছিল আৰু পিছত স্বল্পায়ু *থানলিন প'ষ্ট* প্ৰতিষ্ঠা কৰিছিল। তেওঁ ম্যানমাৰৰ জাৰ্ণেলিজম ইনষ্টিটিউটত শিক্ষয়িত্ৰী হিচাপে কৰ্মৰত আছিল। 

তেওঁৰ প্ৰথমখন উপন্যাস, *আ ফাই কিয়াং* (*ফাদাৰৰ স্কুল* ২০১৫), থাইলেণ্ডলৈ যোৱা চাৰিজন বাৰ্মী উদ্বাস্তুক লৈ লিখা হৈছিল, যি শিক্ষাৰ সুযোগ লাভ কৰিবলৈ সংগ্ৰাম কৰি থাকে। এই উপন্যাসৰ কাহিনীৰ আধাৰত ২০১৬ চনত "মিন হটিন ক' ক' জি" পৰিচালিত চলচ্চিত্ৰ নিৰ্মাণ হৈছিল, য'ত "চিত থু ৱাই" আৰু "য়ে ডেইট"-এ অভিনয় কৰিছিল। লগতে, তেওঁ *ফুট দিন* (২০১৫) নামৰ এখন গল্পসংগ্ৰহ আৰু *বান্দামাৰ লান কা অলৱান চাই ইয়াৰ* (২০২০) নামৰ আন এখন উপন্যাস প্ৰকাশ কৰিছিল। 

এপ্ৰিল ২০২১ চনত, বাৰ্মাৰ সামৰিক জুণ্টাই তু তু থাক "উস্কানিমূলক" কাৰ্যকলাপৰ অভিযোগত গ্ৰেপ্তাৰ কৰি ইনছেইন কাৰাগাৰত বন্দী কৰিছিল। পিছত, ২০২১ চনৰ অক্টোবৰ মাহত গণ-ক্ষমামূক্তিৰ অংশস্বৰূপে তেওঁক মুক্তি দিয়া হয়।

## গ্ৰন্থসূচী

* *আ ফাই কিয়াং* (*ফাদাৰৰ স্কুল,* ২০১৫) 
* *ফুট দিন* (২০১৫) 
* *বান্দামাৰ লান কা অলৱান চাই ইয়াৰ* (২০২০) 

## তথ্যসূত্ৰ
 

 

 

শ্ৰেণী:জীৱিত ব্যক্তি 
শ্ৰেণী:সাংবাদিক 
শ্ৰেণী:ঔপন্যাসিক 
শ্ৰেণী:লেখিকা
শ্ৰেণী:ম্যানমাৰৰ ব্যক্তি
এন্নেমেট কুৰে এণ্ডাৰচন

**এন্নেমেট কুৰে এণ্ডাৰছন** () এগৰাকী ডেনিছ কবি আৰু সাহিত্য সম্পাদক। তেওঁৰ কবিতা ইংৰাজীকে ধৰি কেইবাটাও ভাষালৈ অনুবাদ কৰা হৈছে। তেওঁৰ জন্ম হৈছিল ১৯৬২ চনত।

## জীৱনী
ডেনিছৰ ৰিবেত জন্মগ্ৰহণ কৰা এণ্ডাৰছেনে ১৯৮১ চনত ৰাইবে কেথেড্ৰেল স্কুলৰ পৰা মেট্ৰিক ডিগ্ৰী লাভ কৰে। তাৰ পিছত তেওঁ আৰহাছ বিশ্ববিদ্যালয় আৰু ছিয়েনা বিশ্ববিদ্যালয়ত ইটালীয় সাহিত্য অধ্যয়ন কৰে আৰু ১৯৯০ চনত ইটালীৰ কবিতাত স্নাতক ডিগ্ৰী লাভ কৰে। তেওঁ এগৰাকী সমালোচক আৰু অনুবাদক হিচাপেও কাম কৰিছিল, আৰু এগৰাকী ফ্ৰীলান্স প্ৰকাশকৰ পাঠক আছিল। ১৯৯৬ চনত তেওঁ ডেনিছৰ এখন গুৰুত্বপূৰ্ণ সাহিত্য আলোচনী হভেডেকৰ্ণৰ সম্পাদিকা হয়।

১৯৯১ চনত ডিচেণ্ট্ৰা স্পেকটেবিলিছৰ সৈতে আত্মপ্ৰকাশ ঘটোৱাৰ পিছত তেওঁ জিউচেপে উংগাৰেট্টীৰ কবিতা ডেনিছ ভাষালৈ অনুবাদ কৰে। তেওঁৰ নিজৰ প্ৰতীকী কবিতা ইংগিতদায়ক, প্ৰকৃতি আৰু মানৱ সম্পৰ্কত প্ৰায়েই লক্ষ্য কৰিব নোৱাৰা মেজাজৰ পৰিৱৰ্তনৰ উদগনি দিয়ে। তেওঁৰ কিছুমান কবিতা ইংৰাজীলৈ অনুবাদ কৰিছে আমেৰিকান কবি থম চেটাৰলীয়ে, যাৰ জন্ম ১৯৬৭ চনত হৈছিল।

এন্নেমেট কুৰে এণ্ডাৰছনৰ ৰচনাসমূহৰ ভিতৰত আছে:
* ডিচেণ্ট্ৰা স্পেক্টেবিলিচ, ১৯৯১ (Dicentra Spectabilis (poems))
* এস্পালিয়েৰ (কবিতা) ১৯৯৩, (Espalier (poems), Borgen))
* ত্ৰিদেৱাৰ্ব (কবিতা) ১৯৯৬ (Tidehverv (poems), Borgen )
* এপিটানিয়েৰ (কবিতা) ১৯৯৭ (Epifanier (poems), Borgen ) আদি। 
## তথ্য সূত্ৰ

শ্ৰেণী:কবি
শ্ৰেণী:নাৰীবাদ আৰু লোকগাথা ২০২৫